
ΑΠΟΦΑΣΕΙ Σ 

Αριθ. 226957 (1) 

Έγκριση του Κανονισμού Ανάθεσης Υπηρεσιών της εται¬ 
ρίας «ΑΓΡΟΓΗ Α.Ε.». 

Ο ΥΠΟΥΡΓΟΣ ΓΕΩΡΓΙΑΣ 

1. Τις διατάξεις: 

α) Του άρθρου 29Ατου Ν. 1558/85, «Κυβέρνηση και Κυ¬ 
βερνητικά Όργανα» (ΦΕΚΑ 137) όπως αυτό προστέθηκε 
με το άρθρο 27 του Ν. 2081/92 (ΦΕΚΑ 154) και αντικατα- 
στάθηκε με το άρθρο 1 παρ. 2ατου Ν. 2469/97 (ΦΕΚΑ38). 

β) Των άρθρων 46 μέχρι 56 του Ν. 2637/98 (ΦΕΚ Α200) 
«Σύσταση Εταιρίας Αξιοποίησης Αγροτικής Γης Α.Ε.», 
όπως τροποποιήθηκαν και συμπληρώθηκαν με το άρθρο 
4 του Ν. 2732/99 (ΦΕΚ Α 154) και το άρθρο 24 του Ν. 
2945/2001 (ΦΕΚΑ 223) και ειδικότερα την παρ. 37 αυτού 
που αντικατέστησε την παράγ. 4 του άρθρου 56 του Ν. 
2637/98. 

γ) Του άρθρου 5 παρ. 8 του Ν. 2229/94 (ΦΕΚ Α 138), 
«Τροποποίηση και συμπλήρωση του Ν. 1418/1984 και 
άλλες διατάξεις». 

2. Την 57/10-10-2002 (θέμα 3ο) απόφαση του Διοικητι¬ 
κού Συμβουλίου της εταιρίας «ΑΓΡΟΓΗ Α.Ε.». 

3. Το γεγονόςότι από τις διατάξεις αυτής της απόφασης 
δεν προκαλείται δαπάνη σε βάρος του προϋπολογισμού 
της εταιρίας «ΑΓΡΟΓΗ Α.Ε.» και του κρατικού προϋπο¬ 
λογισμού, αποφασίζουμε: 

Εγκρίνουμε τον Κανονισμό Ανάθεσης Υπηρεσιών της 
εταιρίας «ΑΓΡΟΓΗ Α.Ε.», ο οποίος έχει ως ακολούθως: 


ΑΓΡΟΓΗ Α.Ε. 

ΚΑΝΟΝΙΣΜΟΣ ΑΝΑΘΕΣΗΣ ΥΠΗΡΕΣΙΩΝ 

Άρθρο Ιο 

Αντικείμενο του Κανονισμού 

1.1 Αντικείμενο του Κανονισμού αυτού είναι ο καθορι¬ 
σμός των γενικών αρχών και διαδικασιών που αφορούν 
την ανάθεση, παρακολούθηση και παραλαβή υπηρεσιών, 
οι οποίες είναι απαραίτητες για την οργάνωση, εκμετάλ¬ 
λευση, λειτουργία και ανάπτυξη της Εταιρίας. Στις ανω¬ 
τέρω υπηρεσίες ενδεικτικά περιλαμβάνονται, η εκπόνηση 
μελετών και η λήψη τεχνικών, συμβουλευτικών και λοιπών 
υπηρεσιών, που θεωρούνται απαραίτητες για την όλη λει¬ 
τουργία της Εταιρίας. Στις υπηρεσίες δεν περιλαμβάνο¬ 
νται οι μελέτες που συνδέονται με την εκτέλεση έργων. 

1.2. Ο Κανονισμός αυτός σκοπό έχει τη διασφάλιση και 
κατοχύρωση των συμφερόντων και δικαιωμάτων της 
Εταιρίας για την επίτευξη του κοινωνικού της ρόλου, την 
εξασφάλιση της ομαλής και απρόσκοπτης λειτουργίας 
της, την εξασφάλιση της αντικειμενικότητας και διαφά¬ 
νειας που απαιτείται και τη βελτιστοποίηση της ποιότητας 
των υπηρεσιών σε σχέση με το κόστος τους. 

Άρθρο 2ο 

Θεσμικό/Νομικό πλαίσιο 

2.1. Σύμφωνα με το θεσμικό της πλαίσιο, η ΑΓΡΟΓΗ Α.Ε. 
εξαιρείται από κάθε κείμενη διάταξη σχετική με την ανά¬ 
θεση μελετών, εκτέλεση δημοσίων έργων και διενέργεια 
κρατικών προμηθειών, πλην εκείνων του δικαίου της Ευ¬ 
ρωπαϊκής Ένωσης. 

2.2. Συνεπώς, η Εταιρία δεσμεύεται απόλυτα και εφαρ¬ 
μόζει την Κοινοτική Οδηγία 92/50/ΕΟΚ για τις Δημόσιες 
Συμβάσεις Υπηρεσιών, όπως αυτή έχει τροποποιηθεί από 
την Κοινοτική Οδηγία 97/52/ΕΚ (και όπως αυτές έχουν εν¬ 
σωματωθεί στο ελληνικό δίκαιο με τα Π.Δ. 346/98 και 
18/00), οι όροιτων οποίων υπερισχύουντου παρόντος Κα- 
νονισμούγια κάθε σύμβαση που η συνολική αξία της είναι 
ίση ή ανώτερη του ποσού που καθορίζεται στην παρ. 1 του 
άρθρου 7 της οδηγίας 92/50/ΕΟΚ, όπως αυτή ισχύει κάθε 
φορά. 

Άρθρο 3ο 

Εσωτερικές διαδικασίες - Αρμόδια όργανα 

Οι σχετικές διαδικασίες, όροι και αρμοδιότητες εισήγη¬ 
σης και έγκρισης μιας ανάθεσης, καθώς και τα αρμόδια 



























10490 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


για τη μέθοδο επιλογής παρέχοντα και την κατακύρωση 
της ανάθεσης όργανα, εξειδικεύονται στις εκάστοτε ισχύ- 
ουσες αντίστοιχες Πρότυπες Οδηγίες Λειτουργίας 
(Π.Ο.Λ.) της Εταιρίας, οι οποίες καταρτίζονται και εγκρί- 
νονται από το Διοικητικό Συμβούλιο της Εταιρίας. 

Άρθρο 4ο 

Μέθοδοι επιλογής παρεχόντων 

Η ανάθεση των υπηρεσιών γίνεται είτε με τη διαδικασία 
της απευθείας ανάθεσης είτε με τη διαδικασία του διαγω¬ 
νισμού ή μέσω διαπραγματεύσεων. 

4.1. Απευθείας Ανάθεση 

Η απευθείας ανάθεση αφορά την ανάθεση υπηρεσιών 
χωρίς διαγωνισμό και μπορεί να εφαρμοστεί μόνο για 
αγορές υπηρεσιών που η συνολική αξία τους δεν υπερ¬ 
βαίνει τις έξι χιλιάδες (6.000) Ευρώ. 

Στις περιπτώσεις που εφαρμόζεται η διαδικασία της 
απευθείας ανάθεσης δεν απαιτείται η υπογραφή σύμβα¬ 
σης, αλλά αρκεί η υπογραφή εντολής. 

Ανοικτή εντολή μπορεί να εκδοθεί για υπηρεσίες που 
απαιτούνται τακτικά και επαναληπτικά. Η περίοδος που 
καλύπτεται από αυτή δεν μπορεί να υπερβεί το ένα έτος, 
είναι πάντα συμφωνημένη εκ των προτέρων με τον παρέ¬ 
χοντα και κατά τη διάρκειά της οι τιμές παραμένουν στα¬ 
θερές. 

4.2. Οι διαγωνισμοί διακρίνονται σε ανοικτούς, κλει¬ 
στούς και πρόχειρους 

4.2.1. Ανοικτός διαγωνισμός 

Ανοικτός είναι ο διαγωνισμός στον οποίο μπορεί να υπο¬ 
βάλει δεσμευτική προσφορά κάθε ενδιαφερόμενος να 
παρέχει υπηρεσίες και γνωστοποιείται με δημοσίευση 
διακήρυξης στον τύπο. 

Η διαδικασία ανοικτού διαγωνισμού, όπως αυτή καθο¬ 
ρίζεται στον παρόντα Κανονισμό, μπορεί να αποφάσιζε - 
ται για κάθε ανάθεση υπηρεσιών που η αξία της δεν υπερ¬ 
βαίνει το ποσό που καθορίζεται στην παρ. 1 του άρθρου 7 
της οδηγίας 92/50/ΕΟΚ, όπως αυτή ισχύει κάθε φορά. 

4.2.2. Κλειστός διαγωνισμός 

Κλειστός είναι ο διαγωνισμός στον οποίο μπορούν να 
υποβάλουν δεσμευτική προσφορά μόνο όσοι παρέχοντες 
έχουν προσκληθεί από την Εταιρία. Η πρόσκληση μπορεί 
να γίνει: 

- Είτε με προηγούμενη δημοσίευση διακήρυξης και επι¬ 
λογή παρεχόντων από εκείνους που θα εκδηλώσουν εν¬ 
διαφέρον και οι οποίοι θα προσκληθούν να υποβάλουν 
προσφορές. 

-Είτε με πρόσκληση παρεχόντων για συγκεκριμένο εί¬ 
δος υπηρεσίας. 

Για τη διενέργεια κλειστού διαγωνισμού πρέπει να προ¬ 
σκληθούν τουλάχιστον τέσσερις (4) παρέχοντες. 

Η διαδικασία κλειστού διαγωνισμού, όπως αυτή καθο¬ 
ρίζεται στον παρόντα Κανονισμό, μπορεί να αποφασίζε- 
ται για κάθε ανάθεση υπηρεσιών που η αξία της δεν 
υπερβαίνει το ποσό που καθορίζεται στην παρ. 1 του άρ¬ 
θρου 7 της οδηγίας 92/50/ΕΟΚ, όπως αυτή ισχύει κάθε 
φορά. 

4.2.3. Πρόχειρος διαγωνισμός 

Πρόχειρος είναι ο διαγωνισμός που γίνεται μετά από 
απλή πρόσκληση παρεχόντων, που μπορεί να είναι και τη¬ 
λεφωνική ή με αποστολή τηλεομοιοτυπίας, και δεν απαι¬ 
τείται δημοσίευση διακήρυξης. Στην περίπτωση αυτή 
απαιτούνταιτουλάχιστοντρεις (3) έγγραφες δεσμευτικές 
προσφορές, οι οποίες υποβάλλονται ανοικτές. 


Η διαδικασία του πρόχειρου διαγωνισμού μπορεί να 
αποφασίζεται για κάθε ανάθεση υπηρεσιών που η αξία 
τους δεν υπερβαίνει τις εξήντα χιλιάδες (60.000) Ευρώ. 

4.3. Διαδικασία με Διαπραγμάτευση 

Οι διαδικασίες με διαπραγμάτευση είναι αυτές κατά τις 
οποίες η ΑΓΡΟΓΗ Α.Ε. προβαίνει σε διαβουλεύσεις με πα¬ 
ρέχοντες της επιλογής της και διαπραγματεύεται τους 
όρους της σύμβασης με έναν ή περισσότερους από αυ¬ 
τούς κατά την κρίση της. 

Η διαδικασία με διαπραγμάτευση εφαρμόζεται κατ’ 
εξαίρεση και μόνο στις περιπτώσεις που: 

4.3.1. Η αξία των υπό ανάθεση υπηρεσιών δεν υπερβαί¬ 
νει το όριο που αναφέρεται στην παράγραφο 4.2.3. 

4.3.2. Η αξία των υπό ανάθεση υπηρεσιών είναι ίση ή 
ανώτερη του ορίου που αναφέρεται στην παράγραφο 

4.2.3. και κατώτερη του ποσού που καθορίζεται στην παρ. 
1 του άρθρου 7 της οδηγίας 92/50/ΕΟΚ, όπως αυτή ισχύ¬ 
ει κάθε φορά, είτε μετά από απόφαση του Δ.Σ. της Εται¬ 
ρίας είτε εφόσον συντρέχουν οι κάτωθι αναφερόμενοι λό¬ 
γοι: 

• Όταν κατά τη διενέργεια διαγωνισμού δεν υποβλήθη¬ 
κε προσφορά ή οι προσφορές που υποβλήθηκαν κρίθη- 
καν ακατάλληλες και δεν μεταβάλλονται ουσιωδώς οι αρ¬ 
χικοί όροι της διακήρυξης. 

• Όταν κατά τη διενέργεια διαγωνισμού υποβλήθηκαν 
προσφορές μη κανονικές ή απαράδεκτες και εφόσον κλή¬ 
θηκαν για διαπραγμάτευση όσοι υπέβαλαν προσφορές 
κατά την προηγούμενη διαδικασία και δεν μεταβάλλονται 
ουσιωδώς οι αρχικοί όροι της διακήρυξης. 

• Όταν για λόγους τεχνικούς ή αισθητικούς ή για λό¬ 
γους που σχετίζονται με την προστασία δικαιωμάτων 
αποκλειστικότητας, η παροχή της υπηρεσίας μπορεί να 
γίνει μόνο από συγκεκριμένο παρέχοντα. 

• 1 Όταν είναι απολύτως αναγκαίο και η επιτακτικά επεί¬ 
γουσα ανάγκη που προκύπτει από γεγονότα απρόβλεπτα 
δεν συμβιβάζεται με τις προθεσμίες που προβλέπονται 
για τις ανοικτές ή κλειστές διαδικασίες, χωρίς τα απρό¬ 
βλεπτα αυτά γεγονότα να προκαλούνται από την Εταιρία 
ή να απορρέουν από δική της ευθύνη. 

• Για συμπληρωματικές αναθέσεις που δενπεριλαμβά- 
νονται στο αρχικό προβλεπόμενο σχέδιο ούτε στην πρώ¬ 
τη συναφθείσα σύμβαση και οι οποίες κατέστησαν ανα¬ 
γκαίες λόγω απρόβλεπτων περιστάσεων και οι οποίες 
πρέπει να αγοραστούν από τον αρχικό παρέχοντα, εφό¬ 
σον η αλλαγή του θα υποχρέωνε την Εταιρία να αγοράσει 
υπηρεσίες με διαφορετικά χαρακτηριστικά που θα ήταν 
ασύμβατα ή θα προκαλούσαν δυσανάλογες δυσχέρειες / 
δεσμεύσεις ή οικονομικές επιβαρύνσεις. 

• Όταν η ανάθεση, παρ’ ότι μπορεί να διαχωριστεί από 
την εκτέλεση της αρχικής σύμβασης, είναι απόλυτα ανα¬ 
γκαία για την τελειοποίησή της. 

4.4. Με τον παρόντα Κανονισμό εξουσιοδοτείται το Δ.Σ. 
της Εταιρίας να αναπροσαρμόζει τα όρια κάτω από τα 
οποία μπορεί να εφαρμοστεί η απευθείας ανάθεση και ο 
πρόχειρος διαγωνισμός. Τα όρια αυτά δεν περιλαμβά¬ 
νουν Φ.Π ,Α. και τυχόν άλλους φόρους ή επιβαρύνσεις της 
Εταιρίας. 

4.5. Στις περιπτώσεις που εφαρμόζεται η διαδικασία 
του διαγωνισμού ή των διαπραγματεύσεων απαιτείται πά¬ 
ντοτε η υπογραφή σύμβασης. Σε κάθε δε περίπτωση η μέ¬ 
θοδος επιλογής παρέχοντα αποφασίζεται από το αρμό¬ 
διο όργανο της Εταιρίας, τηρουμένων των λοιπών όρων 
του παρόντος Κανονισμού. 

Άρθρο 5ο 

Επιτροπή Διενέργειας του Διαγωνισμού 

Η Επιτροπή Διενέργειας του Διαγωνισμού ορίζεται από 
το Διευθύνοντα Σύμβουλο της Εταιρίας και είναι υπεύθυ¬ 
νη για τη διενέργεια του διαγωνισμού. Η Επιτροπή αποτε- 
λείται από τρία (3) τουλάχιστον τακτικά μέλη, ενώ ο Διευ- 
θύνων Σύμβουλος μπορεί να ορίσει και αναπληρωματικά 
μέλη. Τα μέλη της Επιτροπής Διενέργειας του Διαγωνι¬ 
σμού μπορεί να είναι στελέχη της Εταιρίας, συμπεριλαμ¬ 
βανομένων των μελών του Δ.Σ., ή να προέρχονται εκτός 
αυτής. Με την ίδια απόφασή του ο Διευθύνων Σύμβουλος 
ορίζει και την αμοιβή των μελών της Επιτροπής που προ¬ 
έρχονται εκτός της Εταιρίας. 

Άρθρο 6ο 

Διακήρυξη Διαγωνισμού 

6.1. Οι όροι της διακήρυξης διαγωνισμού πρέπει να εί¬ 
ναι σαφείς και πλήρεις. Η διακήρυξη συντάσσεται από 
την/τις αρμόδια/ες διεύθυνση/εις, υπογράφεται και δη¬ 
μοσιεύεται από το Διευθύνοντα Σύμβουλο. 

6.2. Εφόσον ζητηθούν από τους ενδιαφερομένους, μέ¬ 
σα στο ήμισυ της προθεσμίας που έχει οριστεί για την 
υποβολή των προσφορών, πρόσθετες πληροφορίες σχε¬ 
τικά με τη συγκεκριμένη ανάθεση, αυτές παρέχονται το 
αργότερο έξι (6) εργάσιμες ημέρες πριν την ημερομηνία 
λήξης της προθεσμίας που έχει οριστεί για την υποβολή 
των προσφορών. Προϋπόθεση είναι η ως άνω αίτηση να 
επιβεβαιώνεται με επιστολή βέβαιης χρονολογίας. 

Άρθρο 7ο 

Κανόνες Δημοσιότητας 

7.1. Στην περίπτωση εφαρμογής του ανοικτού διαγωνι¬ 
σμού, σχετική ανακοίνωση δημοσιεύεται τουλάχιστον δέ¬ 
κα πέντε (15) ημερολογιακές ημέρες πριν από την ημερο¬ 
μηνία υποβολής των προσφορών σε δύο (2) τουλάχιστον 
εφημερίδες μεγάλης κυκλοφορίας. 

7.2. Στην περίπτωση εφαρμογής του κλειστού διαγω¬ 
νισμού, σχετική ανακοίνωση δημοσιεύεται σε δύο (2) 
τουλάχιστον εφημερίδες μεγάλης κυκλοφορίας ή απο- 
στέλλεται στους παρέχοντες της Εταιρίας τουλάχιστον 
δέκα (10) ημερολογιακές ημέρες πριν από την ημερο¬ 
μηνία παραλαβής των αιτήσεων συμμετοχής (α’ φάση) 
και αντίστοιχα η προθεσμία παραλαβής των προσφο¬ 
ρών (β’ φάση) ορίζεται σε τουλάχιστον επτά (7) ημερο¬ 
λογιακές ημέρες από την ημερομηνία αποστολής της 
έγγραφης πρόσκλησηςαπό την Εταιρία στους διαγωνι- 
ζόμενους. 

Άρθρο 8ο 

Υποβολή Προσφορών Διαγωνισμού 

8.1. Δικαίωμα συμμετοχής στους διαγωνισμούς του πα¬ 
ρόντος έχουν φυσικά ή νομικά πρόσωπα, καθώς και ενώ¬ 
σεις ή κοινοπραξίες παρεχόντων, που υποβάλλουν κοινή 
προσφορά. 

8.2. Οι προσφορές είναι δεσμευτικές, υποβάλλονται δε 
στην Εταιρία μέχρι την ημέρα και ώρα που καθορίζεται 
στη διακήρυξη ή στην πρόσκληση. Οι προσφορές υπο¬ 
βάλλονται από το διαγωνιζόμενο ή το νόμιμο εκπρόσωπό 
του, είτε αποστέλλονταιταχυδρομικά, με συστημένη επι¬ 
στολή ή ιδιωτικό ταχυδρομείο (οουπβι·). Στην περίπτωση 
της ταχυδρομικής αποστολής, η Εταιρία ουδεμία ευθύνη 


φέρει για την εμπρόθεσμη παραλαβή της προσφοράς ή 
για το περιεχόμενό της. 

Εκπροθέσμως υποβληθείσες προσφορές δεν γίνονται 
για κανένα λόγο δεκτές. 

8.3. Οι προσφορές υποβάλλονται, σύμφωνα με τη δια¬ 
κήρυξη ή την πρόσκληση, σε δύο (2) τουλάχιστον αντί¬ 
γραφα, σε κλειστό φάκελο, ο οποίος εμπεριέχει τους ακό¬ 
λουθους τρεις χωριστούς επιμέρους φακέλους. Όλοι οι 
φάκελοι φέρουν τις ενδείξεις που αναφέρονται στη δια¬ 
κήρυξη ή πρόσκληση. 

ΦΑΚΕΆΟΣ Α: Νομιμοποιητικά στοιχεία και λοιπά απα¬ 
ραίτητα δικαιολογητικά 

ΦΑΚΕΑΟΣ Β: Σφραγισμένος φάκελος με την τεχνική 
προσφορά 

ΦΑΚΕΑΟΣ Γ: Σφραγισμένος φάκελος με την οικονομική 
προσφορά 

Το ένα από τα αντίγραφα των προσφορών θα φέρει 
την ένδειξη «ΠΡΩΤΟΤΥΠΟ» και όλες οι σελίδες του πρέ¬ 
πει να φέρουν αύξουσα αρίθμηση και να είναι μονο- 
γραμμένες. 

8.4. Οι προσφορές δεν πρέπει να έχουν ξέσματα, σβη¬ 
σίματα, προσθήκες, διορθώσεις. Εάν υπάρχει στην προ¬ 
σφορά οποιαδήποτε διόρθωση, αυτή πρέπει να είναι κα¬ 
θαρογραμμένη και μονογραμμένη από τον προσφέρο- 
ντα, η δε Επιτροπή Διενέργειας του Διαγωνισμού πρέπει 
κατά τον έλεγχο να μονογράψει και να σφραγίσει τη διόρ¬ 
θωση. Η προσφορά απορρίπτεται όταν υπάρχουν σε αυ¬ 
τή διορθώσεις που την καθιστούν ασαφή κατά την κρίση 
της Επιτροπής Διενέργειας του Διαγωνισμού. 

8.5. 0 προσφέρων θεωρείται ότι αποδέχεται πλήρως 
και ανεπιφυλάκτως όλους τους όρους της διακήρυξης ή 
της πρόσκλησης. Μετά την κατάθεση της προσφοράς 
δεν γίνεται αποδεκτή, αλλά απορρίπτεται ως απαράδε¬ 
κτη, κάθε τροποποίηση ή απόκρουση όρου της διακήρυ¬ 
ξης ή της πρόσκλησης ή της προσφοράς. 

8.6. Οι προσφορές ισχύουν και δεσμεύουν τους προ- 
σφέροντες για το χρονικό διάστη μα που ορίζεται στη δια¬ 
κήρυξη ή την πρόσκληση. Προσφορά που ορίζει χρόνο 
ισχύος μικρότερο από τον προβλεπόμενο στη διακήρυξη 
ή την πρόσκληση, απορρίπτεται ως απαράδεκτη. 

Η ισχύς της προσφοράς μπορεί να παρατείνεται μετά 
από αίτημα της Εταιρίας για μέγιστο χρόνο ίσο με τον 
προβλεπόμενο ως χρόνο ισχύος στη διακήρυξη ή την 
πρόσκληση. Μετά την παρέλευση και του ανώτατου αυ¬ 
τού ορίου παράτασης ισχύος, ματαιώνονται τα αποτελέ¬ 
σματα του διαγωνισμού. 

8.7. Στους διαγωνισμούς δεν γίνονται δεκτές αντιπρο¬ 
σφορές. 

Άρθρο 9ο 

Διεξαγωγή και Κατακύρωση του Διαγωνισμού 

9.1. Η Επιτροπή Διενέργειας του Διαγωνισμού παρα- 
λαμβάνει τις προσφορές, αποσφραγίζει τους φακέλους 
Α, ελέγχει την πληρότητά τους και αποφασίζει για τη νο¬ 
μιμότητα της συμμετοχής των διαγωνιζόμενων. Αμέσως 
μετά αποσφραγίζονται οι φάκελοι Β των διαγωνιζόμενων 
που έχουν κριθεί νόμιμοι. Οι φάκελοι Β και Γ των διαγωνι- 
ζόμενων που έχουν κριθεί απαράδεκτοι, δεν αποσφραγί¬ 
ζονται και επιστρέφονται στους διαγωνιζόμενους. Το πε¬ 
ριεχόμενο των φακέλων Β των διαγωνιζόμενων που έχουν 
κριθεί νόμιμοι, μετά την αποσφράγισή τους μονογράφε- 
ται από τα μέλη της Επιτροπής και αξιολογείται τεχνικά 
σε ξεχωριστή συνεδρίαση. 

Οι φάκελοι Γ με τις οικονομικές προσφορές φυλάσσο¬ 
νται σφραγισμένοι μέχρι την ανακοίνωση των αποτελε¬ 
σμάτων της τεχνικής αξιολόγησης από την Επιτροπή και 
αποσφραγίζονται μόνον εκείνοι, οι οποίοι αντιστοιχούν 
στις προσφορές που κρίθηκαν τεχνικά αποδεκτές. Οι Φά¬ 
κελοι Γ όσων διαγωνιζόμενωναπορρίφθηκανεπιστρέφο- 
νται σφραγισμένοι σε αυτούς. 

9.2. Στην περίπτωση ανοικτών διαγωνισμών και σε κάθε 
άλλη περίπτωση, που θα προβλέπεται ρητά στη σχετική 
διακήρυξη ή πρόσκληση, κατά τη διάρκεια του ελέγχου 
των στοιχείων και δικαιολογητικώντου φακέλου Α και την 
αποσφράγιση των φακέλων Β και Γ μπορούν να παρίστα- 
νται εκπρόσωποι των υποψήφιων αναδοχών. 

9.3. Κατά την αποσφράγιση των προσφορών συντάσ- 
σεται από την Επιτροπή «πρακτικό αποσφράγισης προ¬ 
σφορών», στο οποίο αναγράφονται η ημερομηνία διεξα¬ 
γωγής του διαγωνισμού, το είδος του διαγωνισμού, ο 
αριθμός των συμμετεχόντων, τα στοιχεία αυτών που υπέ¬ 
βαλαν προσφορές, οι παρευρεθέντες στην αποσφράγι¬ 
ση, το αποτέλεσμα της διαδικασίας, τυχόν ενστάσεις και 
οποιαδήποτε παρατήρηση της Επιτροπής. 

9.4. Για την αξιολόγηση των τεχνικών προσφορών, η 
διακήρυξη θα πρέπει να αναφέρει όλα τα απαιτούμενα 
στοιχεία, όπως τα κριτήρια επιλογής, τους συντελεστές 
βαρύτητας της τεχνικής αξιολόγησης, τη βαθμολογία, τις 
ελάχιστες απαιτήσεις αποδοχής της προσφοράς κλπ, κα¬ 
θώς και τον αλγόριθμο για την τελική αξιολόγηση των 
προσφορών ανάλογα με το εάν ο διαγωνισμός είναι κα¬ 
θαρά μειοδοτικός ή στοχεύει στην πλέον συμφέρουσα 
προσφορά. 

9.5. Προσφορά που είναι αόριστη και ανεπίδεκτη εκτί¬ 
μησης ή είναι υπό αίρεση, απορρίπτεται ως απαράδεκτη. 
Προσφορές που παρουσιάζουν κατά την κρίση της Επι¬ 
τροπής ουσιώδεις αποκλίσεις από τους όρους και τις τε¬ 
χνικές προδιαγραφές της διακήρυξης ή της πρόσκλησης 
απορρίπτονται ως απαράδεκτες. Στην περίπτωση υπερ¬ 
βολικά χαμηλών προσφορών η Εταιρία δύναται να τις 
απορρίψει ή να ζητήσει εγγράφως επεξηγήσεις και διευ¬ 
κρινίσεις. 

9.6. Γιατην κατακύρωση ή μη του διαγωνισμού εισηγεί- 
ται η Επιτροπή Διενέργειας του Διαγωνισμού. Σε περί¬ 
πτωση που η Επιτροπή εισηγηθεί την για οποιοδήποτε 
λόγο ακύρωση του διαγωνισμού, θα πρέπει η εισήγησή 
της να περιλαμβάνει πρόταση υλοποίησης της ανάθεσης 
(επανάληψη διαγωνισμού, διαπραγμάτευση, απευθείας 
ανάθεση κ.λπ.). 

9.7. Η απόφαση για κατακύρωση ή μη του διαγωνισμού 
λαμβάνεται από το αντίστοιχο αρμόδιο όργανο της Εται¬ 
ρίας, όπως αυτό καθορίζεται στις αντίστοιχες Πρότυπες 
Οδηγίες Λειτουργίας της Εταιρίας. Το αρμόδιο αυτό όρ¬ 
γανο δεν δεσμεύεται από την εισήγηση της Επιτροπής, 
αλλά μπορεί να προχωρήσει στην κρίση των επόμενων 
διαγωνιζόμενων κατά σειρά, εφόσον μετά από πλήρη αι¬ 
τιολόγηση ο προτεινόμενος στην εισήγηση διαγωνιζόμε- 
νος δεν ικανοποιείτο κριτήρια. Δύναται επίσης να μαται¬ 
ώσει ή αναβάλλει ή να μην κατακυρώσει το αποτέλεσμα, 
χωρίς αποζημίωση του προτεινόμενου στην εισήγηση 
διαγωνιζόμενου. 

9.8. Στον ανάδοχο στον οποίο κατακυρώνεται ο διαγω¬ 
νισμός ή ανατίθεται η παροχή των υπηρεσιών αποστέλλε- 
ται σχετική ανακοίνωση με συνημμένη την απόφαση κα- 
τακύρωσης ή ανάθεσης, στην οποία αναφέρεται και η 
προθεσμία υπογραφής της σύμβασης. 


Ο ανάδοχος στον οποίο κατακυρώθηκε η ανάθεση υπο- 
χρεούται να προσέλθει εντός της προθεσμίας αυτής για 
την υπογραφή της σύμβασης. Σε αντίθετη περίπτωση κη¬ 
ρύσσεται έκπτωτος και καταπίπτει υπέρ της Εταιρίας η 
εγγυητική επιστολή συμμετοχής του. 

Άρθρο 10ο 
Ενστάσεις 

Ενστάσεις μπορούν να υποβληθούν μόνο από όσους 
συμμετέχουν σε οποιαδήποτε φάση του διαγωνισμού εί¬ 
τε κατάτης διακήρυξηςτου διαγωνισμού είτε κατά της νο¬ 
μιμότητας διενέργειάς του ή κατάτης συμμετοχής παρέ- 
χοντα σε αυτόν. 

10.1. Οι ενστάσεις κατάτης διακήρυξης γίνονται δεκτές 
εφόσον υποβληθούν μέσα στο μισό του χρονικού διαστή¬ 
ματος από τη δημοσίευση της διακήρυξης μέχρι την ημε¬ 
ρομηνία λήξης της προθεσμίας υποβολής των προσφο¬ 
ρών. Οι ενστάσεις εξετάζονται από την Επιτροπή Διενέρ- 
γειαςτου Διαγωνισμού, η οποία υποβάλλει αιτιολογημένη 
γνωμοδότηση και η σχετική απόφαση πρέπει να εκδοθεί 
το αργότερο πέντε (5) εργάσιμες ημέρες πριν από τη διε¬ 
νέργεια του διαγωνισμού. Στην περίπτωση που γίνεται 
αποδεκτή η ένσταση, το αποτέλεσμά της γνωστοποιείται 
ταυτόχρονα σε όλους τους διαγωνιζόμενους και δίδεται 
παράταση στην προθεσμία υποβολής εφόσον συντρέ¬ 
χουν λόγοι. 

10.2. Ενστάσεις κατάτης νομιμότητας διενέργειας του 
διαγωνισμού γίνονται δεκτές εφόσον υποβληθούν από 
τους άμεσα ενδιαφερομένους εντός δύο (2) εργάσιμων 
ημερών από την ημερομηνία γνωστοποίησης του αποτε¬ 
λέσματος της αντίστοιχης φάσης. Η ένσταση κατά της 
διαδικασίας παραλαβής και αποσφράγισης των προσφο¬ 
ρών ή κατά της συμμετοχής διαγωνιζόμενου σε αυτόν, 
δεν επιφέρει αναβολή ή διακοπή του διαγωνισμού, αλλά 
εξετάζεται κατά την αξιολόγηση των αποτελεσμάτων του 
διαγωνισμού από την Επιτροπή Διενέργειας του Διαγωνι¬ 
σμού, η οποία και υποβάλλει γνωμοδότηση. Η ένσταση ως 
προς την αξιολόγηση και έως την κατακυρωτική απόφα¬ 
ση πρέπει να εξεταστεί και να εκδοθεί σχετική απόφαση 
το αργότερο σε δέκα (10) εργάσιμες ημέρες από τη λήξη 
της προθεσμίας υποβολής ενστάσεων. 

10.3. Η ένσταση κατά της συμμετοχής παρέχοντα σε 
διαγωνισμό κοινοποιείται υποχρεωτικά από τον ενιστάμε- 
νο και σε αυτόν κατά του οποίου στρέφεται. 

10.4. Επί των ενστάσεων αποφασίζει ο αρμόδιος κατα- 
κύρωσης και η απόφαση είναι τελεσίδικη. 

10.5. Ενστάσεις που υποβάλλονται για οποιουσδήποτε 
άλλους από τους προαναφερόμενους λόγους, δεν γίνο¬ 
νται δεκτές. 

Άρθρο 11ο 
Συμβάσεις 

11.1. Μετά την ανακοίνωση κατακύρωσης καταρτίζεται 
η σχετική σύμβαση που υπογράφεται και από τα δύο συμ¬ 
βαλλόμενα μέρη. Σε κάθε περίπτωση η σύμβαση υπογρά¬ 
φεται από το νόμιμο εκπρόσωπο της Εταιρίας και δεν 
μπορεί να περιλαμβάνει όρους αντίθετους προς το περιε¬ 
χόμενο της διακήρυξηςτου συγκεκριμένου διαγωνισμού. 

Η σύμβαση πρέπει να περιλαμβάνει άλατα στοιχεία της 
ανάθεσης. 

Το κείμενο της σύμβασης κατισχύει κάθε άλλου κειμέ¬ 
νου στο οποίο στηρίζεται όπως προσφορά, διακήρυξη ή 

απόφαση κατακύρωσης ή ανάθεσης, εκτός κατάδηλων 
σφαλμάτων ή παραδρομών. 

11.2. Η σύμβαση τροποποιείται όταν τούτο προβλέπε- 
ται από συμβατικό όρο ή όταν συμφωνήσουν τα μέρη. 

11.3. Η σύμβαση θεωρείται ότι εκτελέστηκε όταν παρα¬ 
σχέθηκε ολόκληρη η υπηρεσία, η οποία παραλήφθηκε 
οριστικά (ποσοτικά και ποιοτικά), έγινε η αποπληρωμή 
του συμβατικού τιμήματος (αφού προηγουμένως επιβλή¬ 
θηκαν τυχόν κυρώσεις ή εκπτώσεις), εκπληρώθηκαν όλες 
οι τυχόν λοιπές συμβατικές υποχρεώσεις και αποδεσμεύ¬ 
τηκαν οι σχετικές εγγυήσεις κατά τα προβλεπόμενα από 
τη σύμβαση. 

11.4. Στις συμβάσεις παροχής υπηρεσιών πρέπει να πε¬ 
ριλαμβάνεται ο όρος: «Τα παραδοτέα βάσει της συνα- 
φθείσας σύμβασης παροχής υπηρεσιών αποτελούν ιδιο¬ 
κτησία της ΑΓΡΟΓΗ Α. Ε., η οποία από την παραλαβή τους 
και την ολοσχερή καταβολή του συμβατικού τιμήματος 
στον ανάδοχο δύναται να τα επεκτείνει, τροποποιεί, δια¬ 
θέτει ή άλλως πως εκμεταλλεύεται στα πλαίσια της εκ- 
πλήρωσηςτου σκοπού της χωρίς προηγούμενη άδεια του 
αναδόχου καθώς και τρίτων που εμπλέκονται στη διαδι¬ 
κασία παραγωγής ή εκτέλεσής τους.» 

11.5. Ανοικτή σύμβαση: Ισχύουν όσα και για την ανοικτή 
εντολή. 

Άρθρο 12ο 

Εγγυήσεις 

12.1. Η Εταιρία μπορεί να ζητήσει την παροχή τραπεζι¬ 
κών ή άλλης μορφής εγγυήσεων, όπως εγγύηση συμμε¬ 
τοχής, εγγύηση καλής εκτέλεσης, ή εγγύηση προκατα¬ 
βολής. Το ύψος και οι λοιποί όροι των εγγυήσεων αναφέ- 
ρονται ρητά στη διακήρυξη ή / και στη σύμβαση. 

12.2. Οι εγγυήσεις εκδίδονται από πιστωτικά ιδρύματα 
ή άλλα νομικά πρόσωπα που λειτουργούν νόμιμα στα 
κράτη μέλη της Ευρωπαϊκής Ένωσης και έχουν σύμφωνα 
μετά ισχύ οντα το δικαίωμα αυτό. Π ρέπει δε να εκδίδονται 
στην ελληνική γλώσσα. 

Άρθρο 13ο 

Τρόπος και Χρόνος Παραλαβής - Παραδοτέα 

13.1. Η παραλαβή των υπηρεσιών γίνεται, όπου αυτή 
απαιτείται, από νόμιμα εξουσιοδοτημένο εκπρόσωπο της 
Εταιρίας. Κατά τη διάρκεια της παραλαβής πρέπει να δια¬ 
πιστώνεται ότι τα παραδοτέα πληρούν τις προδιαγραφό¬ 
μενες στη σύμβαση ή την εντολή προδιαγραφές. 

13.2. Ο ανάδοχος υποχρεούται να παρέχει την υπηρε¬ 
σία μέσα στα χρονικά όρια και με τον τρόπο που ορίζει η 
σύμβαση. Η Εταιρία δύναται μονομερώς να μεταθέσει το 
χρόνο παραλαβής των υπηρεσιών σε περίπτωση σοβα¬ 
ρών λόγων που συνιστούν αντικειμενική αδυναμία εμπρό¬ 
θεσμης παραλαβής των συμβατικών υπηρεσιών ή σε πε¬ 
ριπτώσεις που συντρέχουν λόγοι που συνιστούν ανωτέρα 
βία. 

13.3. Ο ανάδοχος κηρύσσεται έκπτωτος σε περίπτωση 
που λήξει ο συμβατικός χρόνος παραλαβής, χωρίς η υπη¬ 
ρεσία να έχει παρασχεθεί από αυτόν. 

Άρθρο 14ο 
Τρόπος Πληρωμής 

Η πληρωμή της αξίας των υπηρεσιών στον παρέχοντα 
μπορεί να γίνει με έναν από τους παρακάτω τρόπους: 


- Με την οριστική εξόφληση του 100% της συμβατικής 
αξίας μετά την οριστική παραλαβή των υπηρεσιών. 

- Με τη χορήγηση άτοκης προκαταβολής μέχρι ποσο¬ 
στού 40% της συμβατικής αξίας χωρίς ΦΠΑ έναντι ισόπο¬ 
σης εγγύησης και το υπόλοιπο μετά την οριστική παρα¬ 
λαβή των υπηρεσιών. 

- Με προθεσμιακό διακανονισμό για το 100% της συμ¬ 
βατικής αξίας ή για μέρος αυτής. 

- Με κάθε άλλο τρόπο που προβλέπεται από τη σύμβα¬ 
ση. 

Άρθρο 15ο 
Επίλυση Διαφορών 

Για κάθε διαφωνία ή διαφορά σχετική με το περιεχόμε¬ 
νο της σύμβασης, η Εταιρία και ο ανάδοχος θα καταβάλ¬ 
λουν κάθε δυνατή προσπάθεια για εξώδικη επίλυσή της. 
Εφόσον δεν καταστεί δυνατή τελικά η εξώδικη διευθέτη¬ 
ση της διαφοράς ή διαφωνίας, αυτή θα επιλύεται από τα 
τακτικά ή διαιτητικά δικαστήρια της έδρας της Εταιρίας. 

Άρθρο 16ο 

Αντικείμενο Ανάθεσης 

Εάν μία ανάθεση έχει ως αντικείμενο ταυτοχρόνως αφε¬ 
νός υπηρεσίες και αφετέρου υλικά και εξοπλισμό, εμπί¬ 
πτει στον παρόντα Κανονισμό εφόσον η αξία των υπό κρί¬ 
ση υπηρεσιών υπερβαίνει την αξία των υλικών και εξοπλι¬ 
σμού που περιλαμβάνονται στο αντικείμενό της. 

Άρθρο 17ο 
Ισχύς Κανονισμού 

Η έναρξη της ισχύος του παρόντος Κανονισμού ορίζε¬ 
ται από την ημέρα δημοσίευσής του στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2003 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 226958 (2) 

Έγκριση του Κανονισμού Προμήθειας Υλικών και Εξο¬ 
πλισμού της εταιρίας «ΑΓΡΟΓΗ Α.Ε.». 

Ο ΥΠΟΥΡΓΟΣ ΓΕΩΡΓΙΑΣ 

1. Τις διατάξεις: 

α) Του άρθρου 29Ατου Ν. 1558/85, «Κυβέρνηση και Κυ¬ 
βερνητικά Όργανα» (ΦΕΚ Α137), όπως αυτό προστέθηκε 
με το άρθρο 27 του Ν. 2081/92 (ΦΕΚ Α 154) και αντικατα- 
στάθηκεμετο άρθρο 1 παρ.2ατουΝ. 2469/97 (ΦΕΚΑ38). 

β) Των άρθρων 46 μέχρι 56 του Ν. 2637/98 (ΦΕΚ Α 200) 
«Σύσταση Εταιρίας Αξιοποίησης Αγροτικής Γης Α.Ε.», 
όπως τροποποιήθηκαν και συμπληρώθηκαν με το άρθρο 
4 του Ν. 2732/99 (ΦΕΚ Α154) και το άρθρο 24 του Ν. 
2945/2001 (ΦΕΚ Α 223) και ειδικότερα την παρ. 37 αυτού 
που αντικατέστησε την παράγ. 4 του άρθρου 56 του Ν. 
2637/98. 

γ) Του άρθρου 5 παρ. 8 του Ν. 2229/94 (ΦΕΚ Α 138), 
«Τροποποίηση και συμπλήρωση του Ν. 1418/1984 και άλ¬ 
λες διατάξεις». 

2. Την 56/10-10-2002 (θέμα 2ο) απόφαση του Διοικητι¬ 
κού Συμβουλίου της εταιρίας «ΑΓΡΟΓΗ Α.Ε.». 

3. Το γεγονόςότι από τις διατάξεις αυτής της απόφασης 
δεν προκαλείταιδαπάνη σε βάρος του προϋπολογισμού 
της εταιρίας «ΑΓΡΟΓΗ Α.Ε.» και του κρατικού προϋπο¬ 
λογισμού, αποφασίζουμε: 

Εγκρίνουμε τον Κανονισμό Προμήθειας Υλικών και Εξο- 
πλισμούτης εταιρίας «ΑΓΡΟΓΗ Α.Ε.», ο οποίος έχει ως 
ακολούθως: 

ΑΓΡΟΓΗ Α.Ε. 

ΚΑΝΟΝΙΣΜΟΣ 

ΠΡΟΜΗΘΕΙΑΣ ΥΛΙΚΩΝ ΚΑΙ ΕΞΟΠΛΙΣΜΟΥ 

Άρθρο Ιο 

Αντικείμενο του Κανονισμού 

1.1. Αντικείμενο του Κανονισμού αυτού είναι ο καθορι¬ 
σμός των γενικών αρχών και διαδικασιών που αφορούν 
την αγορά, μίσθωση ή χρηματοδοτική μίσθωση, με ή χω¬ 
ρίς δικαίωμα εξαγοράς, υλικών και εξοπλισμού, συμπερι¬ 
λαμβανομένων των εργασιών τοποθέτησης και εγκατά¬ 
στασης, για την κάλυψη των αναγκών οργάνωσης, εκμε¬ 
τάλλευσης, λειτουργίας και ανάπτυξης της Εταιρίας. Τα 
προμηθευόμενα υλικά και ο εξοπλισμός είναι δυνατόν να 
αποτελούν είτε πάγια περιουσιακά είτε αναλώσιμα στοι¬ 
χεία. 

1.2. Ο Κανονισμός αυτός σκοπό έχει τη διασφάλιση και 
κατοχύρωση των συμφερόντων και δικαιωμάτων της 
Εταιρίας για την επίτευξη του κοινωνικού της ρόλου, την 
εξασφάλιση της ομαλής και απρόσκοπτης λειτουργίας 
της, την εξασφάλιση της αντικειμενικότητας και διαφά¬ 
νειας που απαιτείται και τη βελτιστοποίηση της ποιότητας 
των υλικών και του εξοπλισμού σε σχέση με το κόστος 
τους. 

Άρθρο 2ο 

Θεσμικό/Νομικό πλαίσιο 

2.1. Σύμφωνα με το θεσμικό της πλαίσιο, η ΑΓΡΟΓΗ Α.Ε. 
εξαιρείται από κάθε κείμενη διάταξη σχετική με την ανά¬ 
θεση μελετών, εκτέλεση δημοσίων έργων και διενέργεια 
κρατικών προμηθειών, πλην εκείνων του δικαίου της Ευ¬ 
ρωπαϊκής Ένωσης. 

2.2. Συνεπώς, η Εταιρία δεσμεύεται απόλυτα και εφαρ¬ 
μόζει την Κοινοτική Οδηγία 93/36/ΕΟΚ για τιςΣυμβάσεις 
Δημοσίων Προμηθειών, όπως αυτή έχει τροποποιηθεί 
από την Κοινοτική Οδηγία 97/52/ΕΚ (και όπως αυτές 
έχουν ενσωματωθεί στο ελληνικό δίκαιο με τα Π.Δ. 370/95 
και 105/00), οι όροι των οποίων υπερισχύουν του παρό¬ 
ντος Κανονισμούγια κάθε σύμβαση που η συνολική αξία 
της είναι ίση ή ανώτερη του ποσού που καθορίζεται στην 
παρ. 1 του άρθρου 5 της οδηγίας 93/36/ΕΟΚ, όπως αυτή 
ισχύει κάθε φορά. 

Άρθρο 3ο 

Εσωτερικές διαδικασίες - Αρμόδια όργανα 

Οι σχετικές διαδικασίες, όροι και αρμοδιότητες εισή¬ 
γησης και έγκρισης μιας προμήθειας, καθώς και τα αρ¬ 
μόδια για τη μέθοδο επιλογής προμηθευτών και την κα- 
τακύρωση της προμήθειας όργανα, εξειδικεύονται στις 
εκάστοτε ισχύουσες αντίστοιχες Πρότυπες Οδηγίες 
Λειτουργίας (Π.Ο.Λ.) της Εταιρίας, οι οποίες καταρτίζο¬ 
νται και εγκρίνονται από το Διοικητικό Συμβούλιο της 
Εταιρίας. 


Άρθρο 4ο 

Μέθοδοι επιλογής προμηθευτών 

Η προμήθεια των υλικών και του εξοπλισμού γίνεται εί¬ 
τε με τη διαδικασία της απευθείας ανάθεσης είτε με τη 
διαδικασία του διαγωνισμού ή μέσω διαπραγματεύσεων. 

4.1. Απευθείας Ανάθεση 

Η απευθείας ανάθεση αφορά την προμήθεια υλικών και 
εξοπλισμού χωρίς διαγωνισμό και μπορεί να εφαρμοστεί 
μόνο για αγορές που η συνολική αξία τους δεν υπερβαί¬ 
νει τις έξι χιλιάδες (6.000) Ευρώ. 

Στις περιπτώσεις που εφαρμόζεται η διαδικασία απευ¬ 
θείας ανάθεσης δεν απαιτείται η υπογραφή σύμβασης, 
αλλά αρκεί η υπογραφή παραγγελίας. 

Ανοικτή παραγγελία μπορεί να εκδοθεί για υλικά και 
εξοπλισμό που απαιτούνται τακτικά και επαναληπτικά. Η 
περίοδος που καλύπτεται από αυτή δεν μπορεί να υπερ- 
βεί το ένα έτος, είναι πάντα συμφωνημένη εκ των προτέ- 
ρων με τον παρέχοντα και κατά τη διάρκειά της οι τιμές 
παραμένουν σταθερές. 

4.2. Οι διαγωνισμοί διακρίνονται σε ανοικτούς, κλει¬ 
στούς και πρόχειρους 

4.2.1. Ανοικτός διαγωνισμός 

Ανοικτός είναι ο διαγωνισμός στον οποίο μπορεί να υπο¬ 
βάλει δεσμευτική προσφορά κάθε ενδιαφερόμενος προ¬ 
μηθευτής και γνωστοποιείται με δημοσίευση διακήρυξης 
στον τύπο. 

Η διαδικασία ανοικτού διαγωνισμού, όπως αυτή καθο¬ 
ρίζεται στον παρόντα Κανονισμό, μπορεί να αποφασίζε- 
ται για κάθε προμήθειαυλικών και εξοπλισμού που η αξία 
της δεν υπερβαίνει το ποσό που καθορίζεται στην παρ. 1 
του άρθρου 5 της οδηγίας 93/36/ΕΟΚ, όπως αυτή ισχύει 
κάθε φορά. 

4.2.2. Κλειστός διαγωνισμός 

Κλειστός είναι ο διαγωνισμός στον οποίο μπορούν να 
υποβάλουν δεσμευτική προσφορά μόνο όσοι προμηθευ¬ 
τές έχουν προσκληθεί από την Εταιρία. Η πρόσκληση 
μπορεί να γίνει: 

- Είτε με προηγούμενη δημοσίευση προκήρυξης και επι¬ 
λογή προμηθευτών από εκείνους που θα εκδηλώσουν εν¬ 
διαφέρον και οι οποίοι θα προσκληθούν να υποβάλουν 
προσφορές. 

-Είτε με πρόσκληση προμηθευτών για συγκεκριμένο εί¬ 
δος προμήθειας. 

Για τη διενέργεια κλειστού διαγωνισμού πρέπει να προ¬ 
σκληθούν τουλάχιστον τέσσερις (4) προμηθευτές. 

Η διαδικασία κλειστού διαγωνισμού, όπως αυτή καθο¬ 
ρίζεται στον παρόντα Κανονισμό, μπορεί να αποφασίζεται 
για κάθε προμήθειαυλικών και εξοπλισμού που η αξία της 
δεν υπερβαίνει το ποσό που καθορίζεται στην παρ. 1 του 
άρθρου 5της οδηγίας 93/36/ΕΟΚ, όπως αυτή ισχύει κάθε 
φορά. 

4.2.3. Πρόχειρος διαγωνισμός 

Πρόχειρος είναι ο διαγωνισμός που γίνεται μετά από 
απλή πρόσκληση προμηθευτών, που μπορεί να είναι και 
τηλεφωνική ή με αποστολή τηλεομοιοτυπίας, και δεν 
απαιτείται δημοσίευση διακήρυξης. Στην περίπτωση αυ¬ 
τή απαιτούνται τουλάχιστον τρεις (3) έγγραφες δεσμευ¬ 
τικές προσφορές, οι οποίες υποβάλλονταιανοικτές. 

Η διαδικασία του πρόχειρου διαγωνισμού μπορεί να 
αποφασίζεται για κάθε προμήθεια υλικών και εξοπλισμού 
που αξία τους δεν υπερβαίνειτις εξήντα χιλιάδες (60.000) 
Ευρώ. 

4.3. Διαδικασία με Διαπραγμάτευση 

Οι διαδικασίες με διαπραγμάτευση είναι αυτές κατά τις 
οποίες η ΑΓΡΟΓΗ Α.Ε. προβαίνει σε διαβουλεύσεις με 
προμηθευτές της επιλογής της και διαπραγματεύεται 
τους όρους της σύμβασης με έναν ή περισσότερους από 
αυτούς κατά την κρίση της. 

Η διαδικασία με διαπραγμάτευση εφαρμόζεται κατ’ 
εξαίρεση και μόνο στις περιπτώσεις που: 

4.3.1. Η αξία των υπό προμήθεια υλικών και εξοπλισμού 
δεν υπερβαίνει το όριο που αναφέρεται στην παράγραφο 
4.2.3. 

4.3.2. Η αξία των υπό προμήθεια υλικών και εξοπλισμού 
είναι ίση ή ανώτερη του ορίου που αναφέρεται στην πα¬ 
ράγραφο 4.2.3. και κατώτερη του ποσού που καθορίζεται 
στην παρ. 1 του άρθρου 5 της οδηγίας 93/36/ΕΟΚ, όπως 
αυτή ισχύει κάθε φορά, είτε μετά από απόφαση του Δ.Σ. 
της Εταιρίας είτε εφόσον συντρέχουν οι κάτωθι αναφε- 
ρόμενοι λόγοι: 

• Όταν κατά τη διενέργεια διαγωνισμού δεν υποβλήθη¬ 
κε προσφορά ή οι προσφορές που υποβλήθηκαν κρίθη- 
καν ακατάλληλες και δεν μεταβάλλονται ουσιωδώς οι αρ¬ 
χικοί όροι της διακήρυξης. 

• Όταν κατά τη διενέργεια διαγωνισμού υποβλήθηκαν 
προσφορές μη κανονικές ή απαράδεκτες και εφόσον κλή¬ 
θηκαν για διαπραγμάτευση όσοι υπέβαλαν προσφορές 
κατά την προηγούμενη διαδικασία και δεν μεταβάλλονται 
ουσιωδώς οι αρχικοί όροι της διακήρυξης. 

• Όταν για λόγους τεχνικούς ή αισθητικούς ή για λό¬ 
γους που σχετίζονται με την προστασία δικαιωμάτων 
αποκλειστικότητας, η εκτέλεση προμήθειας μπορεί να 
ανατεθεί μόνο σε συγκεκριμένο προμηθευτή. 

• Όταν είναι απολύτως αναγκαίο και η επιτακτικά επεί¬ 
γουσα ανάγκη που προκύπτει από γεγονότα απρόβλεπτα 
δεν συμβιβάζεται με τις προθεσμίες που προβλέπονται 
για τις ανοικτές ή κλειστές διαδικασίες, χωρίς τα απρό¬ 
βλεπτα αυτά γεγονότα να προκαλούνται από την Εταιρία 
ή να απορρέουν από δική της ευθύνη. 

• Για συμπληρωματικές προμήθειες που δεν περιλαμ¬ 
βάνονται στο αρχικό προβλεπόμενο σχέδιο ούτε στην 
πρώτη συναφθείσα σύμβαση και οι οποίες κατέστησαν 
αναγκαίες λόγω απρόβλεπτων περιστάσεων και οι οποίες 
πρέπει να αγοραστούν από τον αρχικό προμηθευτή, εφό¬ 
σον η αλλαγή του θα υποχρέωνε την Εταιρία να αγοράσει 
υλικά και εξοπλισμό με διαφορετικά τεχνικά χαρακτηρι¬ 
στικά που θα ήταν ασύμβατα ή θα προκαλούσαν δυσανά¬ 
λογες τεχνικές δυσχέρειες/δεσμεύσεις ή οικονομικές 
επιβαρύνσεις. 

• Όταν η προμήθεια, παρ’ ότι μπορεί να διαχωριστεί 
από την εκτέλεση της αρχικής σύμβασης, είναι απόλυτα 
αναγκαία για την τελειοποίησή της. 

4.4. Με τον παρόντα Κανονισμό εξουσιοδοτείται το Δ.Σ. 
της Εταιρίας να αναπροσαρμόζει τα όρια κάτω από τα 
οποία μπορεί να εφαρμοστεί η απευθείας ανάθεση και ο 
πρόχειρος διαγωνισμός. Τα όρια αυτά δεν περιλαμβά¬ 
νουν Φ. Π. Α. και τυχόν άλλους φόρους ή επιβαρύνσεις της 
Εταιρίας. 

4.5. Στις περιπτώσεις που εφαρμόζεται η διαδικασία 
του διαγωνισμού ή των διαπραγματεύσεων απαιτείται πά¬ 
ντοτε η υπογραφή σύμβασης. Σε κάθε δε περίπτωση η μέ¬ 
θοδος επιλογής προμηθευτή αποφασίζεται από το αρμό¬ 
διο όργανο της Εταιρίας, τηρουμένων των λοιπών όρων 
του παρόντος Κανονισμού. 


Άρθρο 5ο 

Επιτροπή Διενέργειας του Διαγωνισμού 

Η Επιτροπή Διενέργειας του Διαγωνισμού ορίζεται από 
το Διευθύνοντα Σύμβουλο της Εταιρίας και είναι υπεύθυ¬ 
νη για τη διενέργειατου διαγωνισμού. Η Επιτροπή αποτε- 
λείται από τρία (3) τουλάχιστον τακτικά μέλη, ενώ ο Διευ- 
θύνων Σύμβουλος μπορεί να ορίσει και αναπληρωματικά 
μέλη. Τα μέλη της Επιτροπής Διενέργειας του Διαγωνι¬ 
σμού μπορεί να είναι στελέχη της Εταιρίας, συμπεριλαμ¬ 
βανομένων των μελών του Δ.Σ., ή να προέρχονται εκτός 
αυτής. Με την ίδια απόφασή του ο Διευθύνων Σύμβουλος 
ορίζει και την αμοιβή των μελών της Επιτροπής που προ¬ 
έρχονται εκτός της Εταιρίας. 

Άρθρο 6ο 

Διακήρυξη Διαγωνισμού 

6.1. Οι όροι της διακήρυξης διαγωνισμού πρέπει να εί¬ 
ναι σαφείς και πλήρεις. Η διακήρυξη συντάσσεται από 
την/τις αρμόδια/ες διεύθυνση/εις, υπογράφεται και δη¬ 
μοσιεύεται από το Διευθύνοντα Σύμβουλο. 

6.2. Εφόσον ζητηθούν από τους ενδιαφερομένους, μέ¬ 
σα στο ήμισυ της προθεσμίας που έχει οριστεί για την 
υποβολή των προσφορών, πρόσθετες πληροφορίες σχε¬ 
τικά με τη συγκεκριμένη υπό ανάθεση προμήθεια, αυτές 
παρέχονται το αργότερο έξι (6) εργάσιμες ημέρες πριν 
την ημερομηνία λήξης της προθεσμίας που έχει οριστεί 
για την υποβολή των προσφορών. Προϋπόθεση είναι η ως 
άνω αίτηση να επιβεβαιώνεται με επιστολή βέβαιης χρο¬ 
νολογίας. 

Άρθρο 7ο 

Κανόνες Δημοσιότητας 

7.1. Στην περίπτωση εφαρμογής του ανοικτού διαγωνι¬ 
σμού, σχετική ανακοίνωση δημοσιεύεται τουλάχιστον δέ¬ 
κα πέντε (15) ημερολογιακές ημέρες πριν από την ημερο¬ 
μηνία υποβολής των προσφορών σε δύο (2) τουλάχιστον 
εφημερίδες μεγάλης κυκλοφορίας. 

7.2. Στην περίπτωση εφαρμογής του κλειστού διαγωνι¬ 
σμού, σχετική ανακοίνωση δημοσιεύεται σε δύο (2) του¬ 
λάχιστον εφημερίδες μεγάλης κυκλοφορίας ή αποστέλ- 
λεται στους προμηθευτές της Εταιρίας τουλάχιστον δέκα 
(10) ημερολογιακές ημέρες πριν από την ημερομηνία πα¬ 
ραλαβής των αιτήσεων συμμετοχής (α’ φάση) και αντί¬ 
στοιχα η προθεσμία παραλαβής των προσφορών (β’ φά¬ 
ση) ορίζεται σε τουλάχιστον επτά (7) ημερολογιακές ημέ¬ 
ρες από την ημερομηνία αποστολής της έγγραφης 
πρόσκλησηςαπό την Εταιρία στους διαγωνιζόμενους. 

Άρθρο 8ο 

Υποβολή Προσφορών Διαγωνισμού 

8.1. Δικαίωμα συμμετοχής στους διαγωνισμούς του πα¬ 
ρόντος έχουν φυσικά ή νομικά πρόσωπα, καθώς και ενώ¬ 
σεις ή κοινοπραξίες προμηθευτών, που υποβάλλουν κοι¬ 
νή προσφορά. 

8.2. Οι προσφορές είναι δεσμευτικές, υποβάλλονται δε 
στην Εταιρία μέχρι την ημέρα και ώρα που καθορίζεται 
στη διακήρυξη ή στην πρόσκληση. Οι προσφορές υπο¬ 
βάλλονται στην Εταιρία από το διαγωνιζόμενο ή το νόμι¬ 
μο εκπρόσωπό του, είτε αποστέλλονται ταχυδρομικά, με 
συστημένη επιστολή ή ιδιωτικό ταχυδρομείο (οουπθΓ). 
Στην περίπτωση της ταχυδρομικής αποστολής, η Εταιρία 

ουδεμία ευθύνη φέρει για την εμπρόθεσμη παραλαβή της 
προσφοράς ή για το περιεχόμενό της. 

Εκπροθέσμως υποβληθείσες προσφορές δεν γίνονται 
για κανένα λόγο δεκτές. 

8.3.Οι προσφορές υποβάλλονται, σύμφωνα με τη δια¬ 
κήρυξη ή την πρόσκληση, σε δύο (2) τουλάχιστον αντί¬ 
γραφα, σε κλειστό φάκελο, ο οποίος εμπεριέχει τους ακό¬ 
λουθους τρεις χωριστούς επιμέρους φακέλους. Όλοι οι 
φάκελοι φέρουν τις ενδείξεις που αναφέρονται στη δια¬ 
κήρυξη ή στην πρόσκληση. 

ΦΑΚΕΛΟΣ Α: Νομιμοποιητικά στοιχεία και λοιπά απα¬ 
ραίτητα δικαιολογητικά 

ΦΑΚΕΛΟΣ Β: Σφραγισμένος φάκελος με την τεχνική 
προσφορά 

ΦΑΚΕΛΟΣ Γ: Σφραγισμένος φάκελος με την οικονομική 
προσφορά 

Το ένα από τα αντίγραφα των προσφορών θα φέρει την 
ένδειξη «ΠΡΩΤΟΤΥΠΟ» και όλες οι σελίδες του πρέπει να 
φέρουν αύξουσα αρίθμηση και να είναι μονογραμμένες. 

8.4.0ι προσφορές δεν πρέπει να έχουν ξέσματα, σβησί¬ 
ματα, προσθήκες, διορθώσεις. Εάν υπάρχει στην προ¬ 
σφορά οποιαδήποτε διόρθωση, αυτή πρέπει να είναι κα¬ 
θαρογραμμένη και μονογραμμένη από τον προσφέρο- 
ντα, η δε Επιτροπή Διενέργειας του Διαγωνισμού πρέπει 
κατά τον έλεγχο να μονογράψει και να σφραγίσει τη διόρ¬ 
θωση. Η προσφορά απορρίπτεται όταν υπάρχουν σε αυ¬ 
τή διορθώσεις που την καθιστούν ασαφή κατά την κρίση 
της Επιτροπής Διενέργειας του Διαγωνισμού. 

8.5. Ο προσφέρων θεωρείται ότι αποδέχεται πλήρως 
και ανεπιφυλάκτως όλους τους όρους της διακήρυξης ή 
πρόσκλησης. Μετά την κατάθεση της προσφοράς δεν γί¬ 
νεται δεκτή, αλλά απορρίπτεται ως απαράδεκτη, κάθε 
τροποποίηση ή απόκρουση όρου της διακήρυξης ή της 
πρόσκλησης ή της προσφοράς. 

8.6. Οι προσφορές ισχύουν και δεσμεύουν τους προ- 
σφέροντες για το χρονικό διάστημα που ορίζεται στη δια¬ 
κήρυξη ή την πρόσκληση. Προσφορά που ορίζει χρόνο 
ισχύος μικρότερο από τον προβλεπόμενο στη διακήρυξη 
ή την πρόσκληση, απορρίπτεται ως απαράδεκτη. 

Η ισχύς της προσφοράς μπορεί να παρατείνεται μετά 
από αίτημα της Εταιρίας για μέγιστο χρόνο ίσο με τον 
προβλεπόμενο ως χρόνο ισχύος στη διακήρυξη ή την 
πρόσκληση. Μετά την παρέλευση και του ανώτατου αυ¬ 
τού ορίου παράτασης ισχύος, ματαιώνονται τα αποτελέ¬ 
σματα του διαγωνισμού. 

8.7. Στους διαγωνισμούς δεν γίνονται δεκτές αντιπρο¬ 
σφορές. 

Άρθρο 9ο 

Διεξαγωγή και Κατακύρωση του Διαγωνισμού 

9.1. Η Επιτροπή Διενέργειας του Διαγωνισμού παρα- 
λαμβάνει τις προσφορές, αποσφραγίζει τους φακέλους 
Α, ελέγχει την πληρότητά τους και αποφασίζει για τη νο¬ 
μιμότητα της συμμετοχής των διαγωνιζόμενων. Αμέσως 
μετά αποσφραγίζονται οι φάκελοι Β των διαγωνιζόμενων 
που έχουν κριθεί νόμιμοι. Οι φάκελοι Β και Γ των διαγωνι- 
ζόμενων που έχουν κριθεί απαράδεκτοι, δεν αποσφραγί¬ 
ζονται και επιστρέφονται στους διαγωνιζόμενους. Το πε¬ 
ριεχόμενο των φακέλων Β των διαγωνιζόμενων που έχουν 
κριθεί νόμιμοι, μετά την αποσφράγισή τους μονογράφε- 
ται από τα μέλη της Επιτροπής και αξιολογείται τεχνικά σε 
ξεχωριστή συνεδρίαση. 


Οι φάκελοι Γ με τις οικονομικές προσφορές φυλάσσο¬ 
νται σφραγισμένοι μέχρι την ανακοίνωση των αποτελε¬ 
σμάτων της τεχνικής αξιολόγησης από την Επιτροπή και 
αποσφραγίζονται μόνον εκείνοι, οι οποίοι αντιστοιχούν 
στις προσφορές που κρίθηκαν τεχνικά αποδεκτές. Οι Φά¬ 
κελοι Γ όσων διαγωνιζόμενωναπορρίφθηκανεπιστρέφο- 
νται σφραγισμένοι σε αυτούς. 

9.2. Στην περίπτωση ανοικτών διαγωνισμών και σε κάθε 
άλλη περίπτωση, που θα προβλέπεται ρητά στη σχετική 
διακήρυξη ή πρόσκληση, κατά τη διάρκεια του ελέγχου 
των στοιχείων και δικαιολογητικώντου φακέλου Α και την 
αποσφράγιση των φακέλων Β και Γ μπορούν να παρίστα- 
νται εκπρόσωποι των υποψήφιων αναδοχών. 

9.3. Κατά την αποσφράγιση των προσφορών συντάσ- 
σεται από την Επιτροπή «πρακτικό αποσφράγισης προ¬ 
σφορών», στο οποίο αναγράφονται η ημερομηνία διεξα¬ 
γωγής του διαγωνισμού, το είδος του διαγωνισμού, ο 
αριθμός των συμμετεχόντων, τα στοιχεία αυτών που υπέ¬ 
βαλαν προσφορές, οι παρευρεθέντες στην αποσφράγι¬ 
ση, το αποτέλεσμα της διαδικασίας, τυχόν ενστάσεις και 
οποιαδήποτε παρατήρηση της Επιτροπής. 

9.4. Για την αξιολόγηση των τεχνικών προσφορών, η 
διακήρυξη θα πρέπει να αναφέρει όλα τα απαιτούμενα 
στοιχεία, όπως τα κριτήρια επιλογής, τους συντελεστές 
βαρύτητας της τεχνικής αξιολόγησης, τη βαθμολογία, τις 
ελάχιστες απαιτήσεις αποδοχής της προσφοράς κλπ, κα¬ 
θώς και τον αλγόριθμο για την τελική αξιολόγηση των 
προσφορών ανάλογα με το εάν ο διαγωνισμός είναι κα¬ 
θαρά μειοδοτικός ή στοχεύει στην πλέον συμφέρουσα 
προσφορά. 

9.5. Προσφορά που είναι αόριστη και ανεπίδεκτη εκτί¬ 
μησης ή είναι υπό αίρεση, απορρίπτεται ως απαράδεκτη. 
Προσφορές που παρουσιάζουν κατά την κρίση της Επι¬ 
τροπής ουσιώδεις αποκλίσεις από τους όρους και τις τε¬ 
χνικές προδιαγραφές της διακήρυξης ή της πρόσκλησης 
απορρίπτονται ως απαράδεκτες. Στην περίπτωση υπερ¬ 
βολικά χαμηλών προσφορών η Εταιρία μπορεί να τις 
απορρίψει ή να ζητήσει εγγράφως επεξηγήσεις και διευ¬ 
κρινίσεις. 

9.6. Για την κατακύρωση ή μη του διαγωνισμού εισηγεί- 
ται η Επιτροπή Διενέργειας του Διαγωνισμού. Σε περί¬ 
πτωση που η Επιτροπή εισηγηθείτηνγια οποιοδήποτε λό¬ 
γο ακύρωση του διαγωνισμού, θα πρέπει η εισήγησή της 
ναπεριλαμβάνει πρόταση υλοποίησης της προμήθειας 
(επανάληψη διαγωνισμού, διαπραγμάτευση, απευθείας 
ανάθεση κλπ). 

9.7. Η απόφαση για κατακύρωση ή μη του διαγωνισμού 
λαμβάνεται από το αντίστοιχο αρμόδιο όργανο της Εται¬ 
ρίας, όπως αυτό καθορίζεται στις αντίστοιχες Πρότυπες 
Οδηγίες Λειτουργίας της Εταιρίας. Το αρμόδιο αυτό όρ¬ 
γανο δεν δεσμεύεται από την εισήγηση της Επιτροπής, 
αλλά μπορεί να προχωρήσει στην κρίση των επόμενων 
διαγωνιζόμενων κατά σειρά, εφόσον μετά από πλήρη αι¬ 
τιολόγηση ο προτεινόμενος στην εισήγηση διαγωνιζόμε- 
νος δεν ικανοποιείτο κριτήρια. Μπορεί επίσης να ματαιώ¬ 
σει ή αναβάλλει ή να μην κατακυρώσει το αποτέλεσμα, 
χωρίς αποζημίωση του προτεινόμενου στην εισήγηση 
διαγωνιζόμενου. 

9.8. Στον προμηθευτή στον οποίο κατακυρώνεται ο δια¬ 
γωνισμός ή ανατίθεται η προμήθεια αποστέλλεται σχετι¬ 
κή ανακοίνωση με συνημμένη την απόφαση κατακύρω- 
σης ή ανάθεσης, στην οποία αναφέρεται και η προθεσμία 
υπογραφής της σύμβασης. 




ΦΕΚ748 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


10497 


Ο προμηθευτής στον οποίο κατακυρώθηκε η προμή¬ 
θεια υποχρεούται να προσέλθει εντός της προθεσμίας 
αυτής για την υπογραφή της σύμβασης. Σε αντίθετη πε¬ 
ρίπτωση κηρύσσεται έκπτωτος και καταπίπτει υπέρ της 
Εταιρίας η εγγυητική επιστολή συμμετοχής του. 

Άρθρο 10ο 
Ενστάσεις 

Ενστάσεις μπορούν να υποβληθούν μόνο από όσους 
συμμετέχουν σε οποιαδήποτε φάση του διαγωνισμού εί¬ 
τε κατά της διακήρυξηςτου διαγωνισμού είτε κατά της νο¬ 
μιμότητας διενέργειάς του ή κατά της συμμετοχής προ¬ 
μηθευτή σε αυτόν. 

10.1. Οι ενστάσεις κατά της διακήρυξης γίνονται δεκτές 
εφόσον υποβληθούν μέσα στο μισό του χρονικού διαστή¬ 
ματος από τη δημοσίευση της διακήρυξης μέχρι την ημε¬ 
ρομηνία λήξης της προθεσμίας υποβολής των προσφο¬ 
ρών. Οι ενστάσεις εξετάζονται από την Επιτροπή Διενέρ¬ 
γειας του Διαγωνισμού, η οποία υποβάλλει γνωμοδότηση 
και η σχετική απόφαση πρέπει να εκδοθείτο αργότερο πέ¬ 
ντε (5) εργάσιμες ημέρες πριν από τη διενέργεια του δια¬ 
γωνισμού. Στην περίπτωση που γίνεται αποδεκτή η έν¬ 
σταση, το αποτέλεσμά της γνωστοποιείται ταυτόχρονα 
σε όλους τους διαγωνιζόμενους και δίδεται παράταση 
στην προθεσμία υποβολής εφόσον συντρέχουν λόγοι. 

10.2. Ενστάσεις κατά της νομιμότητας διενέργειας του 
διαγωνισμού γίνονται δεκτές εφόσον υποβληθούν από 
τους άμεσα ενδιαφερομένους εντός δύο (2) εργάσιμων 
ημερών από την ημερομηνία γνωστοποίησης του αποτε¬ 
λέσματος της αντίστοιχης φάσης. Η ένσταση κατά της 
διαδικασίας παραλαβής και αποσφράγισης των προσφο¬ 
ρών ή κατά της συμμετοχής προμηθευτή σε αυτόν, δεν 
επιφέρει αναβολή ή διακοπή του διαγωνισμού, αλλά εξε¬ 
τάζεται κατά την αξιολόγηση των αποτελεσμάτων του 
διαγωνισμού από την Επιτροπή Διενέργειας του Διαγωνι¬ 
σμού, η οποία και υποβάλλει γνωμοδότηση. Η ένσταση ως 
προς την αξιολόγηση και έως την κατακυρωτική απόφα¬ 
ση πρέπει να εξεταστεί και να εκδοθεί σχετική απόφαση 
το αργότερο σε δέκα (10) εργάσιμες ημέρες από τη λήξη 
της προθεσμίας υποβολής ενστάσεων. 

10.3. Η ένσταση κατά της συμμετοχής προμηθευτή σε 
διαγωνισμό κοινοποιείται υποχρεωτικά από τον ενιστάμε- 
νο και σε αυτόν κατά του οποίου στρέφεται. 

10.4. Επί των ενστάσεων αποφασίζει ο αρμόδιος κατα- 
κύρωσης και η απόφαση είναι τελεσίδικη. 

10.5. Ενστάσεις που υποβάλλονται για οποιουσδήποτε 
άλλους από τους προαναφερόμενους λόγους, δεν γίνο¬ 
νται δεκτές. 

Άρθρο 11ο 
Συμβάσεις 

11.1. Μετά την ανακοίνωση κατακύρωσης καταρτίζεται 
η σχετική σύμβαση που υπογράφεται και από τα δύο συμ¬ 
βαλλόμενα μέρη. Σε κάθε περίπτωση η σύμβαση υπογρά¬ 
φεται από το νόμιμο εκπρόσωπο της Εταιρίας και δεν 
μπορεί να περιλαμβάνει όρους αντίθετους προς το περιε¬ 
χόμενο της διακήρυξηςτου συγκεκριμένου διαγωνισμού. 
Η σύμβαση πρέπει να περιλαμβάνει όλα τα στοιχεία της 
προμήθειας. 

Το κείμενο της σύμβασης κατισχύει κάθε άλλου κειμέ¬ 
νου στο οποίο στηρίζεται όπως προσφορά, διακήρυξη ή 
απόφαση κατακύρωσης ή ανάθεσης, εκτός κατάδηλων 
σφαλμάτων ή παραδρομών. 


11.2. Η σύμβαση τροποποιείται όταν τούτο προβλέπε- 
ται από συμβατικό όρο ή όταν συμφωνήσουν τα μέρη. 

11.3. Η σύμβαση θεωρείται ότι εκτελέστηκε όταν παρα¬ 
δόθηκε ολόκληρη η ποσότητα, η οποία παραλήφθηκε ορι¬ 
στικά (ποσοτικά και ποιοτικά), έγινε η αποπληρωμή του 
συμβατικού τιμήματος (αφού προηγουμένως επιβλήθη¬ 
καν τυχόν κυρώσεις ή εκπτώσεις), εκπληρώθηκαν όλες οι 
τυχόν λοιπές συμβατικές υποχρεώσεις και αποδεσμεύτη¬ 
καν οι σχετικές εγγυήσεις κατά τα προβλεπόμενα από τη 
σύμβαση. 

11.4. Ανοικτή σύμβαση: Ισχύουν όσα και για την ανοικτή 
παραγγελία. 

Άρθρο 12ο 

Εγγυήσεις 

12.1. Η Εταιρία μπορεί να ζητήσει την παροχή τραπεζι¬ 
κών ή άλλης μορφής εγγυήσεων, όπως εγγύηση συμμε¬ 
τοχής, εγγύηση καλής εκτέλεσης, εγγύηση καλής λει¬ 
τουργίας ή διατήρησης, εγγύηση προκαταβολής. Το 
ύψος και οι λοιποί όροι των εγγυήσεων αναφέρονται ρη¬ 
τά στη διακήρυξη ή / και στη σύμβαση. 

12.2. Οι εγγυήσεις εκδίδονται από πιστωτικά ιδρύματα ή 
άλλα νομικά πρόσωπα που λειτουργούν νόμιμα στα κρά¬ 
τη μέλη της Ευρωπαϊκής Ένωσης και έχουν σύμφωνα με 
τα ισχύοντα το δικαίωμα αυτό. Πρέπει δε να εκδίδονται 
στην ελληνική γλώσσα. 

Άρθρο 13ο 

Τρόπος και Χρόνος Παραλαβής 

13.1. Η παραλαβή των υλικών και του εξοπλισμού γίνε¬ 
ται από νόμιμα εξουσιοδοτημένο εκπρόσωπο της Εται¬ 
ρίας. Κατά τη διάρκεια της παραλαβής διενεργείται 
ποσοτικός και ποιοτικός έλεγχος και πρέπει να διαπιστώ¬ 
νεται ότι τα παραλαμβανόμενα πληρούν τις προδιαγρα¬ 
φόμενες στη σύμβαση ή την παραγγελία προδιαγραφές. 

13.2.0 προμηθευτής υποχρεούται να παραδίδειτα υλι¬ 
κά και τον εξοπλισμό μέσα στα χρονικά όρια και με τον 
τρόπο που ορίζει η σύμβαση. Η Εταιρία δύναται μονομε- 
ρώς να μεταθέσει το χρόνο παράδοσης των υλικών και 
του εξοπλισμού σε περίπτωση σοβαρών λόγων που συνι- 
στούν αντικειμενική αδυναμία εμπρόθεσμης παραλαβής 
των συμβατικών αγαθών ή σε περιπτώσεις που συντρέ¬ 
χουν λόγοι που συνιστούν ανωτέρα βία. 

13.3. Ο προμηθευτής κηρύσσεται έκπτωτος σε περί¬ 
πτωση που λήξει ο συμβατικός χρόνος παράδοσης, χωρίς 
να παραδώσει τα υλικά και τον εξοπλισμό. 

Ο προμηθευτής υποχρεούται να ειδοποιεί τους αρμόδι¬ 
ους της Εταιρίας για την ημερομηνία που προτίθεται να 
παραδώσει τα υλικά και τον εξοπλισμό, τουλάχιστον πέ¬ 
ντε (5) εργάσιμες ημέρες νωρίτερα. 

Άρθρο 14ο 
Τρόπος Πληρωμής 

Η πληρωμή της αξίας των υλικών και εξοπλισμού στον 
προμηθευτή μπορεί να γίνει με έναν από τους παρακάτω 
τρόπους: 

- Με την οριστική εξόφληση του 100% της συμβατικής 
αξίας μετά την οριστική παραλαβή των υλικών ή του εξο¬ 
πλισμού 

- Με τη χορήγηση άτοκης προκαταβολής μέχρι ποσο¬ 
στού 40% της συμβατικής αξίας χωρίς Φ.Π.Α. έναντι ισό¬ 
ποσης εγγύησης και το υπόλοιπο μετά την οριστική πα- 




10498 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ραλαβή των υλικών ή του εξοπλισμού 

- Με προθεσμιακό διακανονισμό για το 100% της συμ¬ 
βατικής αξίας ή για μέρος αυτής 

- Με κάθε άλλο τρόπο που προβλέπεται από τη σύμβα¬ 
ση. 

Άρθρο 15ο 
Επίλυση Διαφορών 

Για κάθε διαφωνία ή διαφορά σχετική με το περιεχόμε¬ 
νο της σύμβασης, η Εταιρία και ο προμηθευτής θα κατα¬ 
βάλλουν κάθε δυνατή προσπάθεια για εξώδικη επίλυσή 
της. Εφόσον δεν καταστεί δυνατή τελικά η εξώδικη διευ¬ 
θέτηση της διαφοράς ή διαφωνίας, αυτή θα επιλύεται από 
τα τακτικά ή διαιτητικά δικαστήρια της έδρας της Εται- 
ρίας. 

Άρθρο 16ο 

Αντικείμενο Προμήθειας 

Εάν μία προμήθεια έχει ως αντικείμενο ταυτοχρόνως 
αφενός υλικά και εξοπλισμό και αφετέρου υπηρεσίες, 
εμπίπτει στον παρόντα Κανονισμό εφόσον η αξία των υπό 
κρίση υλικών και εξοπλισμού υπερβαίνει την αξία των 
υπηρεσιών που περιλαμβάνονται στο αντικείμενό της. 

Άρθρο 17ο 
Ισχύς Κανονισμού 

Η έναρξη της ισχύος του παρόντος Κανονισμού ορίζε¬ 
ται από την ημέρα δημοσίευσής του στην Εφημερίδα της 
Κυβερνήσεως. 

Η απόφαση αυτή να δημοσιευθείστην Εφημερίδα της 
Κυβερνήσεως. 

Αθήνα, 2 Ιουνίου 2003 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 226959 (3) 

Έγκριση του Κανονισμού Ανάθεσης και Εκτέλεσης Έρ¬ 
γων της εταιρίας «ΑΓΡΟΓΗ Α.Ε.». 

Ο ΥΠΟΥΡΓΟΣ ΓΕΩΡΓΙΑΣ 

1. Τις διατάξεις: 

α) Του άρθρου 29Ατου Ν. 1558/85, «Κυβέρνηση και Κυ¬ 
βερνητικά Όργανα» (ΦΕΚ Α 137) όπως αυτό προστέθηκε 
με το άρθρο 27 του Ν. 2081/92 (ΦΕΚ Α 154) και αντικατα- 
στάθηκεμετο άρθρο 1 παρ.2ατουΝ. 2469/97 (ΦΕΚΑ38). 

β) Των άρθρων 46 μέχρι 56 του Ν. 2637/98 (ΦΕΚ Α 200) 
«Σύσταση Εταιρίας Αξιοποίησης Αγροτικής Γης Α.Ε.», 
όπως τροποποιήθηκαν και συμπληρώθηκαν με το άρθρο 
4 του Ν. 2732/99 (ΦΕΚ Α154) και το άρθρο 24 του Ν. 
2945/2001 (ΦΕΚ Α 223) και ειδικότερα την παρ. 37 αυτού 
που αντικατέστησε την παράγ. 4 του άρθρου 56 του Ν. 
2637/98. 

γ) Του άρθρου 5 παρ. 8 του Ν. 2229/94 (ΦΕΚ Α 138), 
«Τροποποίηση και συμπλήρωση του Ν. 1418/1984 και άλ¬ 
λες διατάξεις». 

2. Την 12/20-2-2003 (θέμα 4ο) απόφαση του Διοικητικού 
Συμβουλίου της εταιρίας «ΑΓΡΟΓΗ Α.Ε.». 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του προϋπολογι¬ 
σμού της εταιρίας «ΑΓΡΟΓΗ ΑΈ.» και του κρατικού προϋ¬ 
πολογισμού, αποφασίζουμε: 


Εγκρίνουμε τον Κανονισμό Ανάθεσης και Εκτέλεσης 
Έργων της εταιρίας «ΑΓΡΟΓΗ Α.Ε.»,ο οποίος έχει ως 
ακολούθως: 

ΑΓΡΟΓΗ ΑΈ. 

ΚΑΝΟΝΙΣΜΟΣ 

ΑΝΑΘΕΣΗΣ ΚΑΙ ΕΚΤΕΛΕΣΗΣ ΕΡΓΩΝ 
Άρθρο Ιο 

Αντικείμενο του Κανονισμού 

1.1. Αντικείμενο του Κανονισμού αυτού είναι η καθιέρω¬ 
ση παγίων διαδικασιών γιατην υλοποίηση Τεχνικών Έρ¬ 
γων (παραγωγικών, κατασκευαστικών, έργων πολιτικού 
μηχανικού κλπ) απαραίτητων για τη λειτουργία, συντήρη¬ 
ση, ασφάλεια, βελτίωση, εκσυγχρονισμό και επέκταση 
των εγκαταστάσεων και των εκτάσεων-ακινήτων της. 

1.2. Ο Κανονισμός αυτός σκοπό έχει τη διασφάλιση και 
κατοχύρωση των συμφερόντων και δικαιωμάτων της 
Εταιρίας για την επίτευξη του κοινωνικού της ρόλου, την 
εξασφάλιση της ομαλής και απρόσκοπτης λειτουργίας 
της Εταιρίας, την εξασφάλιση της αντικειμενικότητας και 
διαφάνειας που απαιτείται και τη βελτιστοποίηση της ποι¬ 
ότητας των τεχνικών έργων σε σχέση με το κόστος τους. 

Άρθρο 2 
Θεσμικό πλαίσιο 

2.1. Ως προς τις μελέτες, τα έργα και τις προμήθειες, η 
ΑΓΡΟΓΗ ΑΈ. διέπεται από τους νόμους 2637/98, όπως 
τροποποιήθηκε με το Ν. 2945/01,2229/94 και τις σχετικές 
διατάξεις του Ευρωπαϊκού Δικαίου. 

2.2. Σύμφωνα μετά άρθρα 56παρ. 4του Ν. 2637/98 και 
5 παρ. 8του Ν. 2229/94, όπως ισχύουν, η εκτέλεση των έρ¬ 
γων και εργασιών γίνονται κατ’ εξαίρεση από κάθε κείμε¬ 
νη διάταξη σχετική με την εκτέλεση δημοσίων έργων, 
πλην εκείνων του δικαίου της Ευρωπαϊκής Ένωσης. 

2.3. Οι διατάξεις της Κοινοτικής Οδηγίας 93/37/ΕΟΚ για 
τις Συμβάσεις Δημοσίων Έργων, όπως αυτές τροποποιή¬ 
θηκαν με τις διατάξεις της Οδηγίας 97/52/ΕΚ και ενσωμα¬ 
τώθηκαν στο ελληνικό δίκαιο με το Π.Δ. 334/00, υπερι¬ 
σχύουν του παρόντος Κανονισμούγια κάθε σύμβαση συ¬ 
νολικής αξίας ίσης ή μεγαλύτερης του ποσού που 
καθορίζεται στην ως άνω Οδηγία, όπως αυτή ισχύει κάθε 
φορά. 

Άρθρο 3 
Ορολογία 

3.1. Γιατους σκοπούς του παρόντος κανονισμούχρησι- 
μοποιείται ενιαίαορολογία για τις παρακάτω λέξεις ή 
φράσεις, σύμφωνα μετο νόημα που τους προσδίδεται στο 
παρόν άρθρο. 

Εταιρία: ΑΓΡΟΓΗ ΑΈ. 

Έργο: Ως έργο νοείται κάθε νέα κατασκευή ή επέκταση 
ή ανακαίνιση ή επισκευή ή συντήρηση και η οικονομικά ή 
τεχνικά αυτοτελής λειτουργία που δημοπρατείται ή ανα¬ 
τίθεται για τον εκσυγχρονισμό, τη βελτίωση, την επέκτα¬ 
ση κ.λπ. των εγκαταστάσεων και των ακινήτων που δια¬ 
χειρίζεται η ΑΓΡΟΓΗ ΑΈ. 

Αναθέτουσα Αρχή: Το Διοικητικό Συμβούλιο ή τα αρμόδια 
όργανα της Εταιρίας. 

Αρμόδια Διεύθυνση: Η Διεύθυνση της ΑΓΡΟΓΗ ΑΈ. που κάνει 
την αίτηση γιατην ανάθεση έργου. 

Επιτροπή Έργου Η Επιτροπή που έχει την ευθύνη για όλα τα 

θέματα που έχουν σχέση με το σύστημα 
δημοπράτησης ενός έργου και υλοποίη 
σης/παρακολούθησής του, αυτοδύναμα ή 
σε συνεργασία με τρίτους. 

Εργοληπτική Οποιαδήποτε ατομική ή εταιρική 
Επιχείρηση: τεχνική επιχείρηση, ελληνική ή ξένη, που 

είναι ικανή να αναλάβει την εκτέλεση του 
Έργου. 


Μητρώα Επιχειρή¬ 
σεων Εργοληπτικών 

(ΜΗ.ΕΡ.Ε.): Ταμητρώατης Εταιρίας στα οποία κατα 

γράφονται εργοληπτικές επιχειρήσεις που 
ασχολούνται με την κατασκευή έργων. Η 
εγγραφή γίνεται μετά από αίτηση της εν 
διαφερόμενης επιχείρησης ανάλογα με τα 
κριτήρια και σύμφωνα με τη διαδικασία 
που προσδιορίζεται στο άρθρο 8 του πα 
ρόντος κανονισμού. 

Η Επιτροπή που συστήνεται με απόφαση 
του Διευθύνοντα Συμβούλου και εισηγείται 
στο Δ.Σ. της Εταιρίας τον τρόπο και τους 
όρους δημιουργίας και τήρησης του Μη 
τρώου Εργοληπτικών Επιχειρήσεων της 
Εταιρίας και έχει την ευθύνη τήρησής του. 
Η Εργοληπτική Επιχείρηση ή το 
σχήμα Εργοληπτικών Επιχειρήσεων όπου 
αναθέτει η Εταιρία την εκτέλεση έργου. 

Η Σύμβαση που προσδιορίζει τη συμφωνία 
της Εταιρίας και του αναδόχου ή εργολά 
βου και περιέχει τους όρους με τους οποί 
ους αυτός θα εκτελέσειτο έργο, τους 
όρους με τους οποίους η Εταιρία θα παρα 
λάβει το Έργο καταβάλλοντας το αντίτιμο 
με τον καθοριζόμενο τρόπο. Στη Σύμβαση 
περιλαμβάνονται όλα τα τεύχη, σχέδια και 
προδιαγραφέςπουεκδίδονταιγιατο σκοπό 
αυτό. 

3.2. Η Αρμόδια Διεύθυνση της Εταιρίας μπορεί επίσης 
να συνάψει Συμβάσεις Πλαισίου με εργολήπτες, προκει- 
μένου να ανατίθενται σε αυτούς, με μειοδοτικό διαγωνι¬ 
σμό, μικρά έργα συντήρησης. 


Επιτροπή Μητρώου 
Εργοληπτών: 


Ανάδοχος ή 
Εργολήπτης: 


Σύμβαση: 


Άρθρο 4 

Εσωτερικές διαδικασίες - Αρμόδια όργανα 


Οι σχετικές διαδικασίες, όροι και αρμοδιότητες εισήγη¬ 
σης και έγκρισης ενός έργου, καθώς και τα αρμόδια όρ¬ 
γανα για τη μέθοδο επιλογής εργολήπτη και την κατακύ- 
ρωση του έργου όργανα, εξειδικεύονται στις εκάστοτε 
ισχύουσες αντίστοιχες Πρότυπες Οδηγίες Λειτουργίας 
(Π.Ο.Λ.) της Εταιρίας, οι οποίες καταρτίζονται και εγκρί- 
νονται από το Διοικητικό Συμβούλιο της Εταιρίας. 


Άρθρο 5 

Κλιμάκια Προϋπολογισμού Έργου 


5.1. Από άποψη ύψους προϋπολογισμού δαπάνης τα 
έργα κατατάσσονταισε τρία κλιμάκια ως εξής: 

Κλιμάκιο 1: έως δέκα πέντε χιλιάδες Ευρώ (< € 15.000) 
Κλιμάκιο 2: από δέκα πέντε χιλιάδες ένα Ευρώ έως εκα¬ 
τόν πενήντα χιλιάδες Ευρώ (€ 15.001 - 150.000). 

Κλιμάκιο 3: άνω των εκατόν πενήντα χιλιάδων ενός Ευ¬ 
ρώ (>€ 150.001). 


5.2. Το Δ.Σ. της Εταιρίας μπορεί με απόφασή του να 
αναπροσαρμόζει τα όρια των ανωτέρω κλιμακίων. 

5.3. Για τον υπολογισμό του ύψους του προϋπολογι¬ 
σμού δαπάνης εκτέλεσης του έργου δεν λαμβάνεται υπό¬ 
ψη ο Φ.Π.Α. και τυχόν άλλοι φόροιή επιβαρύνσεις της 
Εταιρίας. 

Άρθρο 6 
Επιτροπή Έργου 

Η Επιτροπή Έργου ορίζεται από το Διευθύνοντα Σύμ¬ 
βουλο της Εταιρίας και έχειτην ευθύνη για όλα τα θέματα 
που αφορούν τη δημοπράτηση ενός έργου (είναι υπεύθυ¬ 
νη για όλες τις ενέργειες που απαιτούνται για την επιλογή 
Αναδόχου και την ανάθεση του έργου) και την υλοποίηση 
/ παρακολούθηση της εκτέλεσής του, αυτοδύναμα ή σε 
συνεργασία με τρίτους. Η Επιτροπή αποτελείται από τρία 
(3) τουλάχιστον τακτικά μέλη, ενώ ο Διευθύνων Σύμβου¬ 
λος μπορεί να ορίσει και αναπληρωματικά μέλη. Τα μέλη 
της Επιτροπής Έργου μπορεί να είναι στελέχη της Εται¬ 
ρίας, συμπεριλαμβανομένων των μελών του Δ.Σ,. ή να 
προέρχονται εκτός αυτής. Με την ίδια απόφασή του ο Δι- 
ευθύνων Σύμβουλος ορίζει και την αμοιβή των μελών της 
Επιτροπής που προέρχονται εκτός της Εταιρίας. 

Άρθρο 7 

Τρόποι επιλογής αναδόχου 

Γιατην ανάδειξη Εργολήπτη επιλέγεται από το αρμόδιο 
όργανο, ανάλογα με το Κλιμάκιο προϋπολογισμού και κα¬ 
τά περίπτωση, έναςαπό τους παρακάτω τρόπους: 

7.1. Ανοικτός διαγωνισμός:Σύμφωνα με αυτόν, μετά 
από διακήρυξη, στην οποία γίνεται και ο προσδιορισμός 
του συστήματος υποβολής των δεσμευτικών προσφο¬ 
ρών, καλούνται να υποβάλλουν προσφορές οι Εργολη¬ 
πτικές Επιχειρήσεις που διαθέτουν την εμπειρία και τα 
επαγγελματικά προσόντα που απαιτείη διακήρυξη. Βάσει 
των προσφορών αυτών, των όρων της δημοπράτησης και 
την οριζόμενη στα τεύχη δημοπράτησης διαδικασία γίνε¬ 
ται, μετά από αξιολόγηση, η ανάδειξη του Αναδόχου. 

7.2. Κλειστός διαγωνισμός με προεπιλογή: 

Ο διαγωνισμός αυτός διενεργείται σε δύο στάδια, ως 
ακολούθως: 

(ί) Στάδιο υποβολής εκδήλωσης δεσμευτικού ενδιαφέ¬ 
ροντος. Σε αυτό γίνεταιανακοίνωση μέσω τουτύπου για 
την υποβολή εκδήλωσης δεσμευτικούενδιαφέροντος 
από τις Εργοληπτικές Επιχειρήσεις που διαθέτουν την 
εμπειρία και τα επαγγελματικά κ.λπ. προσόντα που ζη- 
τάηδιακήρυξη, υποβάλλοντας τα απαιτούμενα αποδεικτι¬ 
κά στοιχεία και πιστοποιητικά. Στη συνέχεια γίνεται, μετα¬ 
ξύ αυτών που εκδήλωσαν δεσμευτικό ενδιαφέρον, προε¬ 
πιλογή όσων πληρούν τις απαιτήσεις, τους όρους και τα 
κριτήριατηςδιακήρυξης, από την Επιτροπή Έργου. 

(ϋ) Ακολουθεί διαγωνισμός στον οποίο καλούνται να 
συμμετάσχουν μόνο οιπροεπιλεγέντες κατά τα ανωτέρω, 
υποβάλλοντας δεσμευτικές προσφορές. Με βάση τις 
προσφορές αυτές, τους όρουςτης δημοπράτησης καιτην 
οριζόμενηστα τεύχη δημοπράτησης διαδικασία γίνεται, 
μετά από αξιολόγηση από την Επιτροπή Έργου της Εται¬ 
ρίας, η ανάδειξη του Αναδόχου. 

7.3. Δημοπράτηση από πίνακα Εργοληπτικών Επιχειρή¬ 
σεων: Σύμφωναμεαυτήν καλούνται, μετά από πρόσκλη¬ 
ση,ναυποβάλλουν προσφορέςΕργοληπτικές Επιχειρή¬ 
σεις, που περιλαμβάνονται στα τηρούμενα ΜητρώαΕρ- 

γοληππκώνΕπιχειρήσεωντης Εταιρίας, οι οποίες έχουν 
κριθεί προηγουμένως ως ικανές να αναλάβουν την εκτέ¬ 
λεση έργων φύσης και μεγέθους παρόμοιου με αυτό της 
πρόσκλησης. Βάσει των προσφορών αυτών και την ορι¬ 
ζόμενη στα τεύχη δημοπράτησης διαδικασία γίνεται, με¬ 
τά από αξιολόγηση των προσφορών από την Επιτροπή 
Έργου της Εταιρίας, η ανάδειξη του Αναδόχου. 

7.4. Συνοπτικός Διαγωνισμός (είναι η δημοπράτηση με¬ 
ταξύ περιορισμένου αριθμού Εργοληπτικών Επιχειρήσε¬ 
ων) ή ανάθεση μετά από διαπραγματεύσεις ή με απ’ ευ¬ 
θείας ανάθεση: Οι τρόποι αυτοί επιλογής Αναδόχου δεν 
απαιτούν προηγούμενη δημοσίευση διακήρυξης και είναι 
επιτρεπτοί σε περιπτώσεις έργων προϋπολογισμού δα¬ 
πάνης που εμπίπτουν στο Κλιμάκιο 1, καθώς και σε περι¬ 
πτώσεις που συντρέχουν σοβαροί κατ’εξαίρεση λόγοι, 
όπως για παράδειγμα θεομηνία, σοβαρός κίνδυνος, μο¬ 
ναδικότητα κατασκευαστή, συνέχιση εργασιών ύστερα 
από έκπτωση του αναδόχου ή διάλυση της εργολαβικής 
σύμβασης, ότανπρόκειταιγια ερευνητικές εργασίες ή ερ¬ 
γασίες δοκιμαστικής εφαρμογής νέων τεχνολογιών, έρ¬ 
γων ειδικής φύσεως ή τεχνολογίας επείγουσας ανάγκης, 
αποκατάστασηζημίας, καθώςκαισε περιπτώσεις που μία 
δημοπράτηση δεν απέδωσε τα προσδοκώμενα αποτελέ¬ 
σματα ή κρίνεται ότι δενυπήρξεεπαρκής συμμετοχή. 

Στην περίπτωση αυτή, η έγκριση της ανάθεσης γίνεται 
από το αρμόδιο όργανο έγκρισης του αμέσως επόμενου 
κλιμακίου. 

Άρθρο 8 

Μητρώο Εργοληπτικών Επιχειρήσεων (ΜΗ.ΕΡ.Ε) 

Η εγγραφή στα ΜΗ.ΕΡ.Ε της Εταιρίας των εργοληπτών 
που ασχολούνται με την κατασκευή έργων γίνεται σε κα¬ 
τηγορίες έργων (ή εξειδικευμένων Εργασιών) και ύψους 
προϋπολογισμού. Όσον αφορά το ύψος προϋπολογι¬ 
σμού των έργων, οι εργολήπτες - κατασκευαστές κατα¬ 
τάσσονται στις ακόλουθες βαθμίδες: 

Βαθμίδα 1η: Μέχρΐ€ 150.000. 

Βαθμίδα 2η: Από€ 150.001 μέχρι € 600.000. 

Βαθμίδα 3η: Από €600.001 και άνω. 

Η εγγραφή στα ΜΗ.ΕΡ.Ε. της Εταιρίας γίνεται με αίτη¬ 
ση των ενδιαφερομένων επιχειρήσεων (ελληνικών ή ξέ¬ 
νων). Κριτήρια γιατηνεγγραφήμπορεί να αποτελούν, πέ¬ 
ρα από την τάξη στην οποία είναι γραμμένη μία εργολη¬ 
πτική επιχείρηση στο ΜΕΕΠ του ΥΠΕΧΩΔΕ (Ν. 1418/84), 
ηοργάνωση της επιχείρησης, η στελέχωσή της από Δι¬ 
πλωματούχους Μηχανικούς και απόάλλο επιστημονικό 
ήτεχνικό και βοηθητικό προσωπικό, η εμπειρία σε έργα 
που έχουν εκτελεσθεί από την επιχείρηση ή τα στελέχη 
της, ο εξοπλισμός που διαθέτει η επιχείρηση η ίδια ή απο¬ 
δεδειγμένα έχει διαχειριστεί με επιτυχία στο παρελθόν, η 
οικονομική επιφάνεια και πίστη, ο ισολογισμός, η διαχει¬ 
ριστική ικανότητα και άλλα παρόμοια στοιχεία που τυχόν 
κριθούν σκόπιμα από την Εταιρία. Κάθε εργοληπτική επι¬ 
χείρηση κατατάσσεται σε μία μόνο βαθμίδα προϋπολογι¬ 
σμού για κάθε κατηγορία εργασιών. 

Η εγγραφή, κατάταξη, ανανέωση, διαγραφή καιεξέλιξη 
στις κατηγορίες και βαθμίδες του ΜΗ.ΕΡ.Ε. της Εταιρίας 
γίνεται από την Επιτροπή Μητρώου, μετά από έγκριση 
του Διοικητικού Συμβουλίου της Εταιρίας. Η Επιτροπή 
Μητρώου ορίζεται από το Διευθύνοντα Σύμβουλο της 
Εταιρίας και είναι τριμελής. Η θητεία των μελών της είναι 
ετήσια. 


Οι Εργοληπτικές Επιχειρήσεις που συμμετέχουν σε Δη¬ 
μοπρασία «με προσκλήσεις», επιλέγονται από την αντί¬ 
στοιχη κατηγορία και βαθμίδα που αντιστοιχεί στον προ¬ 
ϋπολογισμό ή από ανώτερη. Εφόσον στην εισήγηση εκτέ¬ 
λεσης έργου προτείνεται η χρησιμοποίηση εργοληπτικών 
επιχειρήσεων που στο σύνολό τους ή μερικώς δεν περι¬ 
λαμβάνονται στο ΜΗ.ΕΡ.Ε. της Εταιρίας, η εισήγηση 
εκτέλεσης έργου εγκρίνεται και υπογράφεται από τον αρ¬ 
μόδιο έγκρισηςτου επόμενου κλιμακίου. Οι εργοληπτικές 
αυτές επιχειρήσεις (μετά την έγκριση) εγγράφονται αυ¬ 
τόματα στο ΜΗ.ΕΡ.Ε. της Εταιρίας. 

Άρθρο 9 

Τεύχη Δημοπράτησης - Όροι Δημοπράτησης 

9.1. Αμέσως μετά την έγκριση της εισήγησης εκτέλεσης 
έργου, η Επιτροπή Έργου που θα οριστεί (σύμφωνα με το 
Άρθρο 6 του παρόντος Κανονισμού) προβαίνει στις απαι- 
τούμενες ενέργειες για την επιλογή του Αναδόχου και την 
ανάθεση του έργου. 

Ανάλογα με τον τρόπο επιλογής εργολήπτη συντάσσο- 
νταιτα Τεύχη Δημοπράτησης. Τα Τεύχη Δημοπράτησης, 
που αφορούν στους οικονομικούς, εμπορικούς και τεχνι¬ 
κούς όρους, στις υποχρεώσεις, καθώς και στις περιγρα¬ 
φές και προδιαγραφές του έργου, συντάσσονται από την 
Αρμόδια Διεύθυνση. Για τη σύνταξη των Τευχών Δημο¬ 
πράτησης είναι δυνατή η συνεργασία με τρίτους. 

9.2. Την ευθύνη της υλοποίησης της δημοπράτησης και 
το συντονισμό της έγκαιρης διενέργειάς της έχει ηΕπι- 
τροπή Έργου. 

9.3. Οι όροι της διακήρυξης της δημοπράτησης πρέπει 
να είναι σαφείς και πλήρεις. Η διακήρυξη υπογράφεται 
και δημοσιεύεται από το Διευθύνονται Σύμβουλο. 

Η διακήρυξη μπορεί να διανέμεται στους ενδιαφερομέ¬ 
νους έναντι καταβολής τιμήματος που θα ορίζεται σε αυ¬ 
τή. Επίσης η διακήρυξη θα αναφέρει και τον αριθμό των 
αντιγράφων στα οποία πρέπει να υποβληθούν οι προ¬ 
σφορές. 

Άρθρο 10 

Δημοσιότητα - Πρόσκληση για υποβολή 
δεσμευτικών προσφορών 

10.1. Η προκήρυξη για υποβολή δεσμευτικών προσφο¬ 
ρών στις περιπτώσεις ανοικτών διαγωνισμών ή εκδηλώ¬ 
σεων δεσμευτικού ενδιαφέροντος κατά το α’ στάδιο κλει¬ 
στών διαγωνισμών δημοσιεύεται σε δύο (2) τουλάχιστον 
εφημερίδες μεγάλης κυκλοφορίας τουλάχιστον δεκαπέ¬ 
ντε (15) και δέκα (10) ημερολογιακές ημέρες πριν από την 
ημερομηνία υποβολής δεσμευτικών προσφορών ή εκδή¬ 
λωσης δεσμευτικού ενδιαφέροντος αντίστοιχα. 

Στις περιπτώσεις ανοικτών διαγωνισμών, με σκοπό την 
εξασφάλιση της μεγαλύτερης δυνατής συμμετοχής και 
ανταγωνισμού, είναι δυνατόν να καλούνται και εργολη¬ 
πτικές επιχειρήσεις πουείναι εγγεγραμμένες στα Μη¬ 
τρώα Εργοληπτικών Επιχειρήσεων της Εταιρίας. 

10.2. Πρόσκληση για υποβολή προσφορών στέλνεται 
σε αυτούς που προεπελέγησαν (ύστερα από εκδήλωση 
δεσμευτικού ενδιαφέροντος) να συμμετάσχουν στο 
β'στάδιο κλειστού διαγωνισμού - ή στις περιπτώσεις «Δια¬ 
γωνισμού από Πίνακα Εργοληπτικών Επιχειρήσεων» σε 
αυτούς που είναι εγγεγραμμένοι στα ΜΗ.ΕΡ.Ε της Εται¬ 
ρίας - τουλάχιστον επτά (7) ημέρες πριν τη λήξη της προ¬ 
θεσμίας υποβολής των προσφορών. 

Στην περίπτωση κλειστού διαγωνισμού από το Μητρώο 
Εργοληπτικών Επιχειρήσεων πρέπει να προσκληθούν 
τουλάχιστον τρεις (3) εργολήπτες. 

10.3. Εφόσον ζητηθούν από τους ενδιαφερομένους μέ¬ 
σα στο ήμισυ της προθεσμίας που έχει οριστεί για την 
υποβολή των προσφορών πρόσθετες πληροφορίες σχε¬ 
τικά με το συγκεκριμένο υπό ανάθεση έργο, αυτές παρέ¬ 
χονται το αργότερο έξι (6) εργάσιμες ημέρες πριν την 
ημερομήνια λήξης της προθεσμίας που έχει οριστεί για 
την υποβολή των προσφορών. Προϋπόθεση είναι η ως 
άνω αίτηση να επιβεβαιώνεται με επιστολή βέβαιης χρο¬ 
νολογίας. 

Άρθρο 11 

Αξιολόγηση Οικονομικών Προσφορών 

11.1. Στηδιακήρυξη, εκτός των άλλων στοιχείων που 
προαναφέρθηκαν, πρέπει να αναφέρεται το αντικείμενο 
που θα καλύπτει η προσφορά και ο τρόπος σύνταξης της 
οικονομικής προσφοράς, σύμφωνα και με τα συστήματα 
οικονομικών προσφορών που ενδεικτικά αναφέρονται 
στις αντίστοιχες Π.Ο.Λ.. Στο αντικείμενο της εκτέλεσης 
ενός έργου μπορεί να περιλαμβάνεται και ηεκπόνηση με¬ 
λέτης ή / και η προμήθεια υλικών. 

11.2. Στις περιπτώσεις μεγάλων εκπτώσεων επί των τι¬ 
μών του προϋπολογισμού ή γενικά πολύ χαμηλών τιμών, 
πέραν της προϋπόθεσης της ομαλότητας των τιμών 
(όπου καθορίζεται), η Εταιρία δικαιούται να μεριμνά ώστε 
οι προϋπολογισμοί να είναικατά το δυνατόν ακριβείς και 
να προβλέπει στη διακήρυξη το δικαίωμα να ζητά την ανα¬ 
λυτική δικαιολόγηση των εκπτώσεων ή των τιμών βάσει 
των οποίων θα κριθεί τελικά κάποια προσφορά, καθώς και 
το δικαίωμα να απορρίπτει προσφορά αν κριθεί ότι περι¬ 
λαμβάνει απαράδεκτα μεγάλες εκπτώσεις ή χαμηλές τι¬ 
μές. 

11.3. Γιατην ανάδειξη του Αναδόχου, λαμβάνονται υπό¬ 
ψη οι οικονομικές προσφορές, έπειτα από αξιολόγηση 
των τεχνικών προσφορών ή και της προθεσμίας για την 
αποπεράτωση. Η κρίση και αξιολόγηση τωντεχνικών προ¬ 
σφορών γίνεται πριν ανοιχτούν οι οικονομικές προσφο¬ 
ρές. Τα κριτήρια της αξιολόγησης και οι συντελεστές 
επιρροής τους ορίζονται πάντοτε στη διακήρυξη. Η βέλ¬ 
τιστη προσφορά προκύπτει ως μαθηματική συνάρτηση 
της οικονομικής προσφοράς και της βαθμολογίας της τε¬ 
χνικής προσφοράς, με παραμέτρους (αλγόριθμο) που 
ορίζονται επίσης στη διακήρυξη. 

Άρθρο 12 

Εγγυήσεις - Εξασφαλίσεις 

Η Εταιρία μπορεί να ζητήσει εγγυήσεις με τη μορφή Εγ¬ 
γυητικών επιστολών Τραπέζης ή του ΤΣΜΕΔΕ ή άλλης 
μορφής εγγυήσεις. Οι εγγυητικές επιστολές πρέπει να 
εκδίδονται στην ελληνική γλώσσα. Ενδεικτικά αναφέρο- 
νται οι ακόλουθες εγγυήσεις: εγγυητική επιστολή συμμε¬ 
τοχής, εγγυητική επιστολή καλής και εμπρόθεσμης εκτέ¬ 
λεσης, εγγυητική επιστολή προκαταβολής. Το ύψος και οι 
λοιποί όροι των εγγυήσεων αναφέρονται ρητά στη διακή¬ 
ρυξη ή / και στη σύμβαση. 

Άρθρο 13 

Υποβολή δεσμευτικών προσφορών 

13.1. Δικαίωμα συμμετοχής στις δημοπρατήσεις του 
παρόντος έχουν φυσικά ή νομικά πρόσωπα, καθώς και 


ενώσεις ή κοινοπραξίες εργοληπτών, που υποβάλλουν 
κοινή προσφορά. 

13.2. Οι προσφορές είναι δεσμευτικές και υποβάλλο¬ 
νται στην Εταιρία μέχρι την ημέρα και ώρα που καθορίζε¬ 
ται στη διακήρυξη ή στην πρόσκληση. Οιπροσφορές υπο¬ 
βάλλονται από το διαγωνιζόμενο ή το νόμιμο εκπρόσωπό 
του, είτε αποστέλλονται ταχυδρομικά με συστημένη επι¬ 
στολή ή ιδιωτικό ταχυδρομείο (οουπθΓ). Στην περίπτωση 
της ταχυδρομικής αποστολής, η Εταιρία ουδεμία ευθύνη 
φέρει για την εμπρόθεσμη παραλαβή της προσφοράς ή 
το περιεχόμενό της. 

Εκπροθέσμως υποβληθείσες προσφορές δεν γίνονται 
για κανένα λόγο δεκτές. 

13.3. Οιπροσφορές υποβάλλονται, σύμφωνα με τη δια¬ 
κήρυξη ή την πρόσκληση, σε δύο (2) τουλάχιστον αντί¬ 
γραφα, σε κλειστό φάκελο, ο οποίος εμπεριέχει τους ακό¬ 
λουθους τρεις χωριστούς επιμέρους φακέλους. Όλοι οι 
φάκελοι φέρουν τις ενδείξεις που αναφέρονται στηνπρο- 
κήρυξη ή πρόσκληση: 

ΦΑΚΕΛΟΣ Α: Σφραγισμένος φάκελος με τα νομιμοποιη¬ 
τικά στοιχεία και λοιπά απαραίτητα δικαιολογητικά 

ΦΑΚΕΛΟΣ Β:Σφραγισμένος φάκελος με την τεχνική 
προσφορά 

ΦΑΚΕΛΟΣ Γ Σφραγισμένος φάκελος με την οικονομική 
προσφορά 

Τ ο ένα από τα αντίγραφα των προσφορών θα φέρει την 
ένδειξη «ΠΡΩΤΟΤΥΠΟ» και όλες οι σελίδες του πρέπει να 
φέρουν αύξουσα αρίθμηση και να είναι μονογραμμένες. 

13.4. Οιπροσφορές δεν πρέπει να έχουν ξέσματα, σβη¬ 
σίματα, προσθήκες, διορθώσεις. Εάν υπάρχει στην προ¬ 
σφορά οποιαδήποτε διόρθωση, αυτή πρέπει να είναι κα¬ 
θαρογραμμένη και μονογραμμένη από τον προσφέρο- 
ντα, η δε Επιτροπή Έργου πρέπει κατά τον έλεγχο να 
μονογράψει και να σφραγίσει τη διόρθωση. Η προσφορά 
απορρίπτεται όταν υπάρχουν σε αυτή διορθώσεις που 
την καθιστούν ασαφή κατά την κρίση της Επιτροπής Έρ¬ 
γου. 

13.5. Ο προσφέρων θεωρείται ότι αποδέχεται πλήρως 
και ανεπιφύλακτα όλους τους όρους της διακήρυξης ή 
πρόσκλησης. Μετά την κατάθεση της προσφοράς δεν γί¬ 
νεται δεκτή, αλλά απορρίπτεται ως απαράδεκτη, κάθε 
τροποποίηση ή απόκρουση όρου της προκήρυξης ή της 
πρόσκλησης ή της προσφοράς. 

13.6. Οι προσφορές ισχύουν και δεσμεύουν τους προ- 
σφέροντες για το χρονικό διάστη μα που ορίζεται στη δια¬ 
κήρυξη ή την πρόσκληση. Προσφορά που ορίζει χρόνο 
ισχύος μικρότερο από τον προβλεπόμενο, απορρίπτεται 
ως απαράδεκτη. 

Η ισχύς της προσφοράς μπορεί να παρατείνεται μετά 
από αίτημα της Εταιρίας για μέγιστο χρόνο ίσο με τον 
προβλεπόμενο ως χρόνο ισχύος στην προκήρυξη ή την 
πρόσκληση. Μετά την παρέλευση και του ανώτατου αυ¬ 
τού ορίου παράτασης ισχύος, ματαιώνονται τα αποτελέ¬ 
σματα της δημοπράτησης. 

13.7. Στις δημοπρατήσεις δεν γίνονται δεκτές αντιπρο¬ 
σφορές. 

Άρθρο 14 

Αποσφράγιση, αξιολόγηση προσφορών 
και κατακύρωση δημοπράτησης 

14.1. Η Επιτροπή Έργου, ως αρμόδια για την απο¬ 
σφράγιση και αξιολόγηση των προσφορών, παραλαμβά- 

νει τις προσφορές, αποσφραγίζει μόνο τους Φακέλους Α 
(με τα νομιμοποιητικά στοιχεία και τα λοιπά απαραίτητα 
δικαιολογητικά) και αποφασίζει για τη νομιμότητα της 
συμμετοχής των διαγωνιζόμενων. Αμέσως μετάαπο- 
σφραγίζει τους Φακέλους Β των διαγωνιζόμενων που 
έχουν κριθεί νόμιμοι. Οι Φάκελοι Β και Γτων διαγωνιζόμε- 
νων που έχουν κριθεί απαράδεκτοι, δεν αποσφραγίζονται 
και επιστρέφονται στους διαγωνιζόμενους. Το περιεχό¬ 
μενο των Φακέλων Β των διαγωνιζόμενων που έχουν κρι- 
θεί νόμιμοι, μετά την αποσφράγισή τους μονογράφεται 
από τα μέλη της Επιτροπής και αξιολογείται τεχνικά σε ξε¬ 
χωριστή συνεδρίαση. 

Οι Φάκελοι με τις οικονομικές προσφορές φυλάσσο- 
νταισφραγισμένοιμέχριτην ανακοίνωση των αποτελε¬ 
σμάτων της τεχνικής αξιολόγησης καιαποσφραγίζονται 
μόνον εκείνοιπου αντιστοιχούν στις προσφορές που κρί- 
θηκαν τεχνικά αποδεκτές. Οι Φάκελοι Γ όσων διαγωνιζο- 
μένωναπορρίφθηκανεπιστρέφονται σφραγισμένοι σε αυ¬ 
τούς. 

14.2. Κατά τη διάρκεια ελέγχου των στοιχείων καιδικαι- 
ολογητικώντου Φακέλου Α και την αποσφράγιση των Φα¬ 
κέλων Β και Γ μπορούν να παρίστανται εκπρόσωποι των 
υποψηφίων αναδοχών. 

14.3. Κατά την Αποσφράγιση των Προσφορών συντάσ- 
σεται από την Επιτροπή «ΠρακτικόΑποσφράγισηςΠρο- 
σφορών» στο οποίο αναγράφονται η ημερομηνία που έγι¬ 
νε η αποσφράγιση, ο αριθμός δημοπράτησης, ο κωδικός 
του έργου, ο αριθμός των προσκληθέντων, τα στοιχεία 
αυτών που υπέβαλαν Προσφορές, οι παρευρεθέντες 
στην αποσφράγιση, τυχούσες ενστάσεις, καθώς και οποι¬ 
αδήποτε παρατήρηση της Επιτροπής. 

14.4. Για την αξιολόγηση των τεχνικών προσφορών, τα 
Τεύχη Δημοπράτησης θα πρέπει να αναφέρουν όλα τα 
απαιτούμενα στοιχεία, όπως τα κριτήρια, τους συντελε¬ 
στές βαρύτητας, τις ελάχιστες απαιτήσεις αποδοχής της 
προσφοράς, τη βαθμολογία της τεχνικής ή/και οικονομι¬ 
κής αξιολόγησης, καθώς καιτον αλγόριθμο γιατηντελική 
αξιολόγηση των προσφορών, ανάλογα με το εάν ο διαγω¬ 
νισμός είναι καθαρά μειοδοτικός ή στοχεύει στην πλέον 
συμφέρουσα προσφορά. Οι κρινόμενες προσφορές βαθ¬ 
μολογούνται και η βαθμολογία αυτή ανακοινώνεται σε 
όλους τους ενδιαφερομένους. Η διακήρυξη μπορεί να 
προβλέπει την απόρριψη προσφορών που δεν συγκε¬ 
ντρώνουν ένα ελάχιστο όριο ανεκτής βαθμολογίας. 

14.5. Προσφορά που είναι αόριστη και ανεπίδεκτη εκτί¬ 
μησης ή είναι υπό αίρεση, απορρίπτεται ως απαράδεκτη. 
Προσφορές που παρουσιάζουν κατά την κρίση της Επι¬ 
τροπής ουσιώδεις αποκλίσεις από τους όρους και τις τε¬ 
χνικές προδιαγραφές της διακήρυξης ή της πρόσκλησης 
απορρίπτονται ως απαράδεκτες. Στην περίπτωση υπερ¬ 
βολικά χαμηλών προσφορών η Εταιρία μπορεί να ζητήσει 
εγγράφως επεξηγήσεις και διευκρινίσεις και αναλόγως 
να τις δεχθεί ή να τις απορρίψει. 

14.6. Για την κατακύρωση ή μη της δημοπράτησης ει- 
σηγείται η Επιτροπή Έργου. Σε περίπτωση που η Επιτρο¬ 
πή εισηγηθεί την για οποιοδήποτε λόγο ακύρωση της δη¬ 
μοπράτησης, θα πρέπει η εισήγησή της ναπεριλαμβάνει 
πρόταση υλοποίησης του έργου (επανάληψη δημοπρά¬ 
τησης με αποκλεισμό ορισμένων εργοληπτών ή προσθή¬ 
κη νέων ή προσφυγή στη διαδικασία των διαπραγματεύ¬ 
σεων). 

14.7. Η απόφαση για κατακύρωση ή μη της δημοπράτη¬ 
σης λαμβάνεται από το αντίστοιχο αρμόδιο όργανο της 


Εταιρίας, όπως αυτό καθορίζεται στις αντίστοιχες Π.Ο.Λ. 
της Εταιρίας. Το αρμόδιο αυτό όργανο δεν δεσμεύεται 
από την εισήγηση της Επιτροπής. Μπορεί να προχωρήσει 
είτε στην κρίση των επόμενων διαγωνιζόμενων κατά σει¬ 
ρά, είτε να κηρύξει το διαγωνισμό άγονο με αιτιολογημέ¬ 
νη απόφασή του. Εξ’ αυτής της αιτίας ουδεμία αποζημίω¬ 
ση οφείλεται στους διαγωνισθέντες. 

14.8. Στον εργολήπτη στον οποίο κατακυρώνεται ή ανα¬ 
τίθεται το έργο αποστέλλεται σχετική ανακοίνωση με συ¬ 
νημμένη την απόφαση κατακύρωσης ή ανάθεσης, στην 
οποία αναφέρεται και η προθεσμία υπογραφής της σύμ¬ 
βασης. Ο προμηθευτής στον οποίο κατακυρώθηκε η προ¬ 
μήθεια υποχρεούται να προσέλθει εντός της προθεσμίας 
αυτής για την υπογραφή της σύμβασης. Σε αντίθετη πε¬ 
ρίπτωση κηρύσσεται έκπτωτος και καταπίπτει υπέρ της 
Εταιρίας η εγγυητική επιστολή συμμετοχής του. 

14.9. Για την εκτέλεση Έργων ύψους του Κλιμακίου 1 εί¬ 
ναι δυνατόν να υπογράφεται απάτην Εταιρία έγγραφη πα¬ 
ραγγελία, η οποία επέχει θέση σύμβασης. Γ ια την εκτέλε¬ 
ση έργων πάνω από το Κλιμάκιο 1 καταρτίζεται και υπο¬ 
γράφεται οπωσδήποτε σύμβαση, το περιεχόμενο της 
οποίας καθορίζεται από την Αρμόδια Διεύθυνση της Εται- 
ρίας. 

Άρθρο15 
Ενστάσεις 

15.1. Ενστάσεις μπορούν να υποβληθούν μόνο από 
όσους συμμετέχουν στη δημοπράτηση ή αποκλείστηκαν 
από οποιαδήποτε φάση της δημοπράτησης είτε κατά της 
διακήρυξης ή των τευχών δημοπράτησης, είτε κατά των 
αποφάσεωντων οργάνωντης Εταιρίας στις διάφορες φά¬ 
σεις της δημοπράτησης. 

15.2. Ενστάσεις κατά της διακήρυξης ή των τευχών δη¬ 
μοπράτησης γίνονται δεκτές εφόσον υποβληθούν εντός 
της προθεσμίας που πρέπει να καθορίζεται στα τεύχη δη¬ 
μοπράτησης. Η σχετική απόφαση επί της ανωτέρω έν¬ 
στασης πρέπει να εκδοθεί το αργότερο πέντε (5) εργάσι¬ 
μες ημέρες πριντην καθορισθείσα ημερομηνία υποβολής 
εκδηλώσεων ενδιαφέροντος ή προσφορών. Στηνπερί- 
πτωση που γίνεται αποδεκτή η ένσταση το αποτέλεσμά 
της γνωστοποιείται ταυτόχρονα σε όλους τους διαγωνι- 
ζόμενους και εφόσον συντρέχουν λόγοι δίδεται παράτα¬ 
ση στην προθεσμία υποβολής. 

15.3. Ενστάσεις κατά των αποφάσεων των οργάνων της 
Εταιρίας στις διάφορες φάσεις της δημοπράτησης γίνο¬ 
νται δεκτές εφόσον υποβληθούν από τους άμεσα ενδια¬ 
φερομένους και εντός δύο (2) εργασίμων ημερών από την 
ημερομηνία γνωστοποίησης του αποτελέσματος της 
αντίστοιχης φάσης. 

15.4. Η ένσταση κατά της συμμετοχής προμηθευτή σε 
δημοπράτηση κοινοποιείται υποχρεωτικά απότονενιστά- 
μενο και σε αυτόν κατά του οποίου στρέφεται. 

15.5. Επίτωνενστάσεωνγνωματεύειη Επιτροπή Έργου 
και αποφαίνεται το όργανο που έχει την αρμοδιότητα της 
κατακύρωσης. 

15.6. Η υποβολή ενστάσεων δεν διακόπτει την εξέλιξη 
οποιοσδήποτε φάσης της δημοπράτησης. Οι αποφάσεις 
της Εταιρίας επί των ενστάσεων είναι τελεσίδικες. Ενστά¬ 
σεις επίτων αποφάσεωντης Εταιρίας είναι απαράδεκτες. 

15.7. Ενστάσεις που υποβάλλονται για οποιουσδήποτε 
άλλους από τους προαναφερόμενους λόγους, είναι απα¬ 
ράδεκτες. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


10503 


Άρθρο 16 

Εργολαβική σύμβαση 

16.1. Η υλοποίηση της ανάθεσης εκτέλεσης έργων στον 
ανάδοχο πουέχει επιλεγεί γίνεται με έγγραφη σύμβαση, 
που ετοιμάζεται από την Αρμόδια Διεύθυνση με βάση τα 
Τεύχη Δημοπράτησης και τα σχέδια με τα οποία διενερ- 
γήθηκε αυτή. Γιατην υπογραφή της σύμβασης καλείται ο 
ανάδοχος σε ορισμένο τόπο και στην προθεσμία που ορί¬ 
ζει η Εταιρία. Σε περίπτωση που ο Ανάδοχος δεν προσέλ- 
θει στην προθεσμία αυτή για την υπογραφή της σύμβα¬ 
σης, κηρύσσεται έκπτωτος και καταπίπτει υπέρ της Εται¬ 
ρίας η εγγυητική επιστολή συμμετοχής του. Μέσα στην 
ίδια προθεσμία ο ανάδοχος είναι υποχρεωμένος να προ¬ 
σκομίσει τις απαραίτητες εγγυήσεις και τυχόν λοιπά πι¬ 
στοποιητικά. 

16.2. Η σύμβαση πρέπει να περιλαμβάνει όλα τα στοι¬ 
χεία του έργου. 

16.3. Ζητήματα τα οποία προκύπτουν μετά τη σύναψη 


της σύμβασης εκτέλεσης έργου όπως παραλαβή του έρ¬ 
γου, υπερημερία του αναδόχου ή του κυρίου του έργου, 
εκτέλεση πρόσθετων εργασιών, αναθεωρήσεις τιμών, 
διάλυση της εργολαβίας, υποκατάσταση του αναδόχου ή 
της εταιρίας, επίλυση διαφορών, θα ρυθμίζονται είτε στα 
Τεύχη Δημοπράτησης, είτε στη σύμβαση εκτέλεσης του 
έργου. 

Άρθρο 17 
Ισχύς Κανονισμού 

Η έναρξη της ισχύος του παρόντος Κανονισμού ορίζε¬ 
ται από την ημέρα δημοσίευσής του στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2003 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 

ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυιτ>. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΙΌ 

θϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θογο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθγπθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































